
Si mayornan no ta manda carta di autorisacion bek na scol 

JGZ ta compronde cu nan ta pro saminacion di nan yiu 



ORANJESTAD - E sec- 
cion di Jeugd Gezond- 
heid Zorg (JGZ) of Cui- 
do di Salud Hubenil di 
departamento di Salud 
Publico (DVG) a anun- 
cia un proyecto piloto pa 
garantisa y salvaguardia e 
derecho pa tur mucha tin 
cuido di salud na Aruba. E 
anuncio aki a wordo haci 
den cuadro di Dia Inter- 
nacional di Derechonan 
di Mucha. 

Dr. Vicent Latour y nurse 
Sharon Evertsz di JGZ a 
anuncia un cambio cu e sec- 
cion aki lo bini cune como 
un proyecto piloto entrante 
otro luna den tur scol basico 
di San Nicolas y Brazil. E 
proyecto piloto aki ta busca 
cu mas mucha posibel por 
participa den nan saminacion 
medico na scol. E muchan- 
an cu ta bin na remarca ta e 
oudstekleuter y muchanan 
di grupo 5 y 6 di scolnan ba- 
sico y muchanan cu nunca a 
ricibi un saminacion medico 
na scol. 

Cambio 

JGZ lo bin cu cambio den 
nan forma di traha. E cambio 
aki tin di haci cu e carta cu 
nan ta manda na tur mayor pa 
informa nan riba saminacion 


di nan yiunan; y si nan no tin 
obhecion pa cu esaki. Ya cu 
cada mucha tin e derecho pa 
haya e cuido di salud aki. Tin 
biaha e proceso aki ta tarda 
debi na diferente factor, entre 
otro cu e carta duna na e mu- 
cha no ta yega cerca e may- 
ornan.Tambe e mayornan tin 
biaha ta neglisha of lubida di 
manda e carta bek na scol. 

Pa evita esaki JGZ lo manda 
e carta via scol pa e mayornan 
y nan ta spera un laso di tem- 
po. Si nan no ta haya feed- 
back di e mayornan, JGZ ta 
supone cu e mayornan no tin 
problema pa nan yiu ta wor- 
do samina. Nan no ta haya 
cu esaki ta atenta contra au- 
toridad di e mayornan; ya cu 
esaki ta un derecho cu ta pre- 
scribi den e tratado cu Aruba 
a yega di firma cu Unicef. 

P’esey nan ta manda un carta 
cu tur informacion y te hasta 
pa laga nan sa si e mayornan 
kier ta presente si of no du- 
rante e saminacion. Tambe si 
nan tin un motibo pa bay ne- 
nga e saminacion aki. 

Esaki ta un forma cu e sec- 
cion aki kier introduci den 
forma di proyecto piloto pa 
traha mas efectivo y preven- 
tivo pa cuida tur muchanan 
bon. 

Mayoria di e mayornan ta di 
acuerdo cu e tipo di sami- 
nacion aki. Sinembargo tin 
mayornan cu ta nenga pa nan 
yiu wordo samina; y esaki 
por ta pa varios motibo, entre 
otro pa privacidad. 

Contestando pregunta di 
Bon Dia Aruba, Dr. Latour 
a bisa cu e mucha no ta kita 
su paña absolutamente; pero 
tin mayornan cu ta masha 
reserva cu nan yiu. Tambe 
e mayor tin e posibilidad pa 
bin presencia e saminacion 
di su yiu, el a laga sa. 

E dokter a laga sa cu nan no 
ta haci nada straño cu e mu- 
cha. Naturalmente nan ta 
haci cierto preguntanan na 
e mucha, por ehempel kico 
nan ta come na cas; con nan 
ta sinti na scol, con e trabou 
na scol ta bay, etc... 

E mayor cu ta desea haya mas 
informacion riba e procedura 
nobo aki por yama libre- 
mente na e seccion di Cuido 
di Salud Hubenil di departa- 
mento di Salud Publico. 

Proyecto piloto y JGZ 

JGZ ta spera cu e proyecto 
piloto aki por cana bon na 
San Nicolas pa asina, despu- 
es di un evaluacion, nan lo 
por sigui den tur districto 
di nos isla. JGZ ta e seccion 
special di departamento di 
salud publico (DVG) cu ta 
bay controla e muchanan na 
scol basico y tambe na scol 
preparatorio den cuadro di e 
derecho universal di mucha. 

Nan tin como meta promove 
salud y desaroyo fisico, social 
y mental di nos muchanan. 
Mirando cu Aruba na 2001 
a firma un tratado interna- 
cional cu Nacionnan Uni y 
Unicef caminda pais Aruba 
ta salvaguardia e derechonan 
cu tur mucha tin di ense- 
ñansa, nomber, nacionalidad, 
etc. pero tambe derecho riba 
cuido di salud cu ta cay bou 
articulo 24. 

Un di nan tarea ta samina- 
cion medico na scol y nan 
ta traha hunto cu Wit Gele 
Kruis (WGK) caminda nan 
personal medico ta esun cu ta 
haci saminacion medico en- 
tre otro test motorico, bista, 
oido, control di cabey y djen- 
te; y tambe saminacion fisico 
na e scolnan basico y pre- 
paratorio hunto cu e nurse- 
nan di e seccion di Cuido di 
Salud Hubenil. 

Rocco Tjon: 

‘No lo acepta normanan adicional cu Hulanda kier impone’ 


ORANJESTAD - Den conexion 
cu e mas recien advies di CAFT 
pa gobierno, lider di fraccion 
MEP den parlamento, Rocco 
Tjon, a duna un reaccion den un 
comunicado di prensa. 

Presupuesto supletorio 2018 

Presupuesto supletorio 2018 no ta 
conta cu surpasonan y a wordo ehe- 
cuta dentro di e margen aproba pa 
Parlamento. Algo cu pa añanan no a 
tuma luga. 

Mocion aproba pa Staten 

Algun luna pasa, parlamento di Aruba 
a aproba un mocion den cual ta fiha e 
rumbo pa yega na fmansas duradero. 
E normanan fmanciero manera pre- 


senta den e Memorandum Financiero 
Economico ta wordo acepta. 

Ningun norma adicional por conta 
cu sosten di Fraccion di MEP Esaki 
pa motibo cu gasto di personal y con 
fondonan adicional (meevallers) mes- 
ter wordo aloca, ta keda un aspecto di 
maneho di pais Aruba y prerogativo 
di Gobierno di Aruba. 

Pa conclui 

Pa conclui, sr.Tjon a splica cu ta im- 
portante pa Hulanda respeta nos es- 
tado di derecho. Como representante 
di pueblo, hamas lo bay di acuerdo 
cu pasonan iresponsabel cu ta perhu- 
dica nos ciudadanonan y pais Aruba, 
manera CAFT y Hulanda ta desea. 



Tin virus di bruela na Aruba y mester evita complicacion 


ORANJE STAD - Ac tualmente 
Aruba tin presencia di bruela y e 
ta hopi isola den cada areanan di 
nos isla. “Pero nos tin’e y compli- 
cacionnan nos mester evita”, asi- 
na Dr. Wilmer Salazar di depar- 
tamento di Salud Publico (DVG) 
a declara. 

Nos isla ta experiencia cierto casonan 
di bruela den mucha. Recientemente 
a wordo conoci un caso caminda un 
menor di edad a fayece pa causa di 
bruela. Segun Dr. Salazar, bruela ta- 
bata wordo considera un malesa di 
muchanan y unabes cu e persona ta 
haya e infeccion e ta keda inmune. 

Temporalmente bruela ta bin y ta bay 
tambe y e ta mas presente den e ar- 
eanan tropical debi na e calor y hu- 
medad cu ta faborece e problema rep- 
ertorio cu ta produci e virus. Den area 
tropical e virus aki por crea complica- 
cion mas severo. Esaki specialmente 
pa cierto condicion di hendenan, en- 
tre nan muchanan bou di 2 aña, per- 
sona mal alimenta y hende adulto cu 



sistema immuun abou. Si nan no ta 
cuida bon den nan estado higienico, 
e por causa complicacionnan te hasta 
morto. 

Dr. Salazar a splica cu bruela ta un 
infeccion viral cu ta afecta cuero y 


otro parti di nos curpa of organonan, 
manera pulmon, cerebro, riñon, etc... 
Un virus ta transmiti e malesa aki y 
e ta plama facil via tosamento, nister- 
mento y ora e persona tin blaar di e 
virus ey. 

Recomendacion 

E malesa aki por tin su consecuencia 
si no ta tene cuenta cu cierto reco- 
mendacion. Den e caso di e muchan- 
an mester evalua su situacion pa evita 
complicacion. Por ehempel si e mu- 
cha ta tosa constante y e tin hopi 
keintura ta recomendabel pa hib’e na 
dokter mesora. E ta recomenda cu ora 
e blaarnan ta cuminsa sali ta bon pa 
e mucha bay dokter pa haya remedi. 
Tambe e bruela den adulto ta mas 
pio cu e mucha, ya cu e por haya mas 
complicacion. 

Tambe un persona na estado no mes- 
ter mishi of tin contacto cu un perso- 
na cu tin bruela; ya cu e mucha den su 
bariga por resulta afecta cu e virus aki. 

No tin tratamento specifico pa bru- 


ela, solamente e persona mester sos- 
ega. Pero si e por sigui cierto trata- 
mento manera uzo di Paracetamol y 
baña regularmente. E blaar ta causa 
hopi grawatamento y esey ta loke nos 
mester evita, ya cu e persona por in- 
fecta su propio cuero cu bacterianan. 
Pa e grawatamento di e blaarnan tin 
cierto remedi y crema cu ta yuda evita 
e molester aki. E malesa aki por dura 
shete dia. E no ta bira contagioso ora 
e blaarnan ta bira seco y nan ta casca 
y cay. 

Dr. Salazar a bisa su departamento di 
Salud Publico su seccion di malesa 
contagioso tin e tarea di monitor na 
Aruba pero tambe den nos region ya 
cu den Latino America y Caribe tin 
casonan di bruela actualmente. 

Nan mester vigila den caso cu mester 
tuma accion si e malesa aki ta bira un 
problema riba nos isla. E ta haya cu ta 
importante pa dokter di cas meld na 
DVG pa notifica nan pa asina e caso- 
nan di bruela por keda registra debi- 
damente. 


AZV lo bay cera su oficina di Oranjestad temporalmente 


ORANJESTAD - Den 
un conferencia di prensa 
di prensa cu a tuma luga 
ayera na oficina di AZV di 
Rumbastraat, sra Solange 
Tchong Vocero di AZV a 
informa pa tur su asegura- 
donan cu nan lo ta bay tin 
un cere temporal di AZV 
Oranjestad pa motibo di 
trabounan di renobacion y 
instalacion di e sistema di 
airco nobo den oficina ey. 

Sra Tchong a duna di conoce 
cu entrante e dia 3 di decem- 
ber di 2018 te cu 31 di januari 
di 2019, lo no ta posibel pa 
aseguradonan y publico en 
general di Aruba pa haci uso 



di e servicionan di AZV den 
oficina di Oranjestad, specifi- 
camente situa na caya Rum- 
bastraat, na Camacuri. 

Nan lo bay pasa pa un pro- 
ceso di renobacion y pone- 
mento di sistema di airco 
nobo, e trabaho lo bay ta asina 
grandi cu e AZV Oranjestad 
mester cera temporalmente 
pa publico. 

Sr Tchong como Vocero di 
AZV ta pidi disculpa pa e in- 
conveniencia aki pero tambe 
ta pidi compresion di parti di 
tur aseguradonan pa e cambio 
cu lo ta bay tuma luga. 

Desde 3 di december te cu 


31 di januari e personanan 
lo mester acudi na AZV San 
Nicolas den Instituto Medico 
y tambe na edificio di MFA di 
Noord cu un orario di 7or y 
mey te 4or di atardi, non stop. 
Den e periodo aki sra Solange 
Tchong a bisa cu lo bay tuma 
un excepcion, AZV ta atende 
anualmente entre 1.000 pa 
1.300 caso cu personanan cu 
mester bay exterior pa haya 
nan cuido medico, e perso- 
nanan aki ta di suma impor- 
tancia pa nan comprende cu 
AZV lo atende na base di af- 
spraak solamente, e persona 
mester ta pendiente di e con- 
tacto cu AZV lo bay tuma cu 
e persona aki. 

Claudia Hollander y Janneke Ponsioen 

Fundacion Horses of Hope Aruba 





ORANJESTAD - Cabay ta un bes- 
tia cu normalmente ta dispuesto 
pa obedece y semper ta cariñoso, 
si e persona logra un interaccion 
positivo cune. Construi confiansa 
cu nan ta posibel cu consistencia 
y un comportacion adecua. Segun 
su rasa, nan por desaroya capaci- 
dad den nan comunicacion y asi- 
na tambe diferente habilidad pa 
competi. 

Na Aña 1875 e neurologo Frances 
Chassaignac a descubri e bentaha cu e 
cabay tin den rehabilitacion di move- 
mento, ekilibrio y control muscular 
di un pashent. 

Na Aruba, desde aña 2011 ta existi e 
Fundacion Horses of Hope, cu ta e 
unico fundacion cu ta ofrece e rec- 
reacion cu cabay pa persona cu cierto 
limitacion fisico of mental, y nan ob- 
hetivo ta pa yuda e persona cu cierto 
limitacion fisico of mental mediante 
sesionnan di relaha cu cabay. 

Bon Dia Aruba a tene un entrevista cu 
Claudia Hollander y Janneke Ponsio- 
en, fundadonan di Fundacion Horses 
of Hope Aruba. Nan a duna di conoce 
cu tempo nan tabata chikito y tabata 
biba na Hulanda, nan a cera conoci cu 
cuido y uso di cabay. Despues cu nan 
a bin Aruba, nan a cuminsa traha cu 
un señora di Sint Maarten cu tabatin 
un rancho na Santa Cruz. For di ey- 
nan a cuminsa cu e actividad cu cabay. 
Despues cu e rancho a cera, Claudia 
a haya otro luga y Janneke a bay na 
Rancho Floralina. 

E filosofia di Horses of Hope ta basa 
riba ‘natural horsemanship’, e forma 
cu nan ta acerca y entrena e cabay ta 
basa riba amor y respet pa e cabay y 
su comportacion natural. Pa e sesi- 
onnan cu participante cu limitacion, 
esaki ta resulta hopi util pa motibo cu 
e cabaynan no tin miedo ni nervio, 
nan ta confia y trankil. Nan mester di 
un señal so di e persona cu ta entrena 
nan y cu ta eynan, y cu ta cuidadoso 
cu persona cu no tin hopi experiencia 
cu cabay. 

Claudia a splica cu e tabatin un cabay 
cu un actitud hopi dificil, pa via di 
esey Claudia y Janneke a bay na un 
luga na Merca cu yama ‘Natural 
Horsemanship’, y eynan a adkiri basta 


conocemento di cabay y con un per- 
sona por entrena e cabay. For di esey a 
sali e idea di compronde e cabay mas. 
Poor ehempel, si un persona tin un 
impedimento pa cana, lo por asisti pa 
actividad cu cabay, unda e persona ta 
sinta riba cabay y su heup ta haci e 
mesun movemento cu tur persona ta 
haci ora nan cana. 

Pa un persona special, e no lo por sin- 
ta riba cualkier cabay; e mester ta un 
tiki mas trankilo y mester comprende 
e cabay. Dependiendo di naturalesa di 
e cabay, e por custumbra cu ora e ta 
sinti cu e no por controla algo, e ta 
huy anto e entrenador mester siña e 
cabay pa tin mas confiansa cune. 

Nan a splica cu e actividad cu cabay 
pa personanan cu cierto limitacion 
ta hopi importante, pa motibo cu e 


persona na nivel fisiologico ta trans- 
miti calor den su curpa, loke ta yuda 
pa relaha e musculonan, e fluho di 
sanger di e cabay ta stimula e sistema 
di circulacion di sanger. 

“E beneficio psicologico cu e cabay ta 
duna, ta permiti e stimulacion cog- 
nitivo y di expresion, e ta aumenta 
e autoestima, seguridad, ta fomenta 
autonomia y autocontrol, ta mehora 
comunicacion y ademas ta desaroya 
e respet pa e bestianan,” Janneke a 
sigura. 

Nan a duna di conoce cu e actividad 
ta dirigi na tur persona cu lo kier bay 
haci actividad cu e cabaynan of na e 
persona cu cierto limitacion tambe. 
Por ehempel, ‘cerebral palsy’, perso- 
nanan cu no tin control di nan move- 
mento of un persona cu no por cana, 
como tambe persona cu ta sufri di 
down syndrome y autismo. Special- 
mente e lesnan cu cabay ta yuda hopi 
pa motibo cu nan curpa ta produci 
serotonina, oxitosina, cu ta tur e hor- 
monanan di felicidad. 

Claudia a expresa cu su grupo di cli- 
ente ta hopi limita pa motibo cu e 
cabaynan por haci actividad cu maxi- 
mo tres persona pa dia, no por atende 
mas hende pa dia. Tambe nan a splica 
cu awendia nan mester di boluntario, 
pa esey no mester tin experiencia, 
pero cu e cabaynan mester di hopi 
atencion y e persona cu ta tene activi- 
dad cu cabay mester di un of dos bol- 
untario pa e actividad. 

E luga no ta pa actividad cu cabay so. 
Claudia y Janneke ta bisa cu pa otro 
aña nan ta kere cu nan ta bolbe or- 
ganisa e Tlay Day’, cu ta consisti di 
un dia pa luna unda nan ta organisa pa 
e dia ey e personanan cu cierto limita- 
cion cu por asisti pa wega, pinta, bula 
trampolin, core cabay, hunga cu bala, 
tur actividad cu e personanan cu limi- 
tacion por sinti nan mes hopi bon. 
Nan a bisa cu e dianan pa tene e ac- 
tividadnan ta via solicitud di cliente, 
mayoria di biaha nan ta hacie mainta 
tempran of den oranan di atardi, cu e 
solo no ta hopi fuerte mas. 


E mision di Fundacion Horses of 
Hope Aruba ta pa yuda hende cu nan 
bienestar, e persona ta asisti pa relaha, 
disfruta, pa yuda nan cu e aspecto so- 
cial di e hende. E persona cu tin cierto 
limitacion varios biaha no tin confi- 
ansa den su mes, y ora nan sinta riba 
cabay nan ta haya mas confiansa. 

Pa fmalisa, Janneke y Claudia a bisa 
cu e personanan por tin algun tipo 
di limitacion, pero igualmente nan 
por algo. “Hopi hende semper ta 
bisa cu na Aruba no ta existi luga pa 
e muchanan aki, pero esey no ta ber- 
dad. Ta existi cunucu, landamento, 
core cabay, diferente actividad cu nan 
lo por haci pa sinti miho.” 

Si un persona ta interesa pa haya con- 
tacto cu nan, lo por busca riba nan 
Facebook: Horses of Hope Aruba of 
yama na telefon 593-3315. 

Tambornan di guera ta 
cuminsa zona? 

Nos ta risca un confrontacion atrobe? 


Nos ta cuminsa sinti atrobe un cierto preo- 
cupacion. Esey pa e tambornan di guera cu ta 
cuminsa zona atrobe. Entre otro di e banda 
di e fraccion grandi cu ta sostene gobierno, 
ta bin señalnan di no acepta mas cos dicta pa 
CAft. Awor cu cosnan mester yega na un con- 
clusion prome cu fm di aña, pa sa unda nos 
ta para den e proximo añanan, ata nos ta haya 
e señalnan atrobe den estilo di King Kong, di 
c nos no ta tuma nada mas di e hendenan ey.’ 
Atrobe nos ta cuminsa move den direccion 
di confrontacion, innecesariamente. No ta 
nan (CAft) no a cumpli, ta nos gobierno no 
a cumpli cu loke a palabra. Nos no ta tende 
ningun hende bisa cu esey no ta berdad. Pero 
awor cu nan ta mustra nos riba e asunto, nos 
kier rabia...? 

Tin ora nos ta haya e impresion cu no ta tur 
hende envolvi den dirigi nos pais ta consci- 
ente di con serio nos situacion ta, y ta kere cu 
ainda nos por pusha e asunto un tiki mas leu 
y no ta acepta cu si no por mas, no por mas. 
Ban cuminsa cu analisa e situacion den cual 
e palabracion a ser haci como un aña pasa. E 
situacion tabata asina dificil cu no a ni cumpli 
cu tur rekisito di e ley di supervision fmancie- 
ro, den sentido cu no a considera mas como 
un obligacion pa absorba/añadi e deficit cu e 
goberno anterior a laga na fm di aña 2017 den 
e presupuesto di 2018, pasobra esey lo a haci 
trabao di e gobierno nobo casi imposibel. Si 
esey tabata e caso, pues a mustra cierto flexi- 
bilidad di banda Hulandes, pero nan ta spera 
si cu ta cumpli al pie de la letra cu e acuerdo, 
y no ta normal cu nos ta cumpli? Pakico rabia 
anto, awor cu ta bin resulta cu nos gobierno 
no a cumpli completamente cu e acuerdo? 

Por ta cu nos ta pensa en berdad un poco 
diferente cu e Hulandesnan, cu ta mas es- 
tricto cu nan acuerdonan y ta spera di e otro 
banda cu nan tambe ta cumpli? Esey por ta 
berdad, pero na ki parti di mundo bo por 
tende cu den acuerdonan na nivel di pais nan 
sa tene cuenta cu idiosincracia di pueblo? No 
ta asina cu tur acuerdo ta valido a base di loke 
ta poni riba papel, sin tene cuenta cu e carac- 
ter di e persona envolvi? Ademas, en general, 
ora un ciudadano firma un contract no ta 
tene cuenta ki tipo di hende e ta, con serio e 


ta, etc. Si mester evalua e persona ta haci esey 
prome cu firma. Si ta considera cu e persona 
no ta di confia, anto no ta firma cune. Pesey 
tambe, unavez cu firma, un di e partidonan 
no por firma anto pensa caba c nos lo wak si 
nos ta bay cumpli’. Si ta asina anto no mester 
haci acuerdo mes. E dichonan Hulandes cu 
ta simbolisa e seriedad di cumpli cu bo pal- 
abra no ta Hulandes so, nan ta universal. 

Otro eror den pensamento di hopi hende ta 
cu ta fulmina contra CAft como si fuera ta 
nan ta representa tur malo den e mundo aki. 
Por fabor, asina cortico nos memoria ta cu 
nos no ta corda mas ta con e asunto aki a bin 
den mundo? No ta e partidonan actualmente 
den gobierno tabata campaña cu nos ta para 
na e rand di e abismo - financiero - y cu lo 
bay costa nos ‘blood, swat and tears’ pa nos 
bolbe riba e caminda corecto y solido? Nos 
tin e fuerte impresion cu un mayoria na sep- 
tember aña pasa a vota pa un cambio, den e 
sentido cu mester a bin un gobierno den cual 
tin confiansa cu nan ta bay atende e asun- 
tonan di e pais cu diligencia. Ta ken e tempo 
ey a vota pa gobierno busca pleito cu esnan 
cu t’ey pa supervisa, no pasobra, manera ta 
e tono cu por tende atrobe, nan kier hinca 
nan nanishi caminda no ta mishi nan, pero 
pasobra gobierno(nan) elegi libremente pa e 
pueblo sucesivamente a causa e mas di 5 bi- 
yon florin di debe publico cu nos tin. Cu e 
mayoria ta pa cuenta di e partido cu a goberna 
anteriormente ta un berdad grandi cu nos no 
mester discuti mas. Pero, goberna ta implica 
asumi responsabilidad y ta implica drenta y 
atende tur cos, bon y malo cu e antecesor a 
laga atras. Cu nan a hinca nos cu e supervi- 
sion di Reino ta berdad pero esey no ta yuda 
pa resolve problema awor. E unico caminda 
cu nos por tuma ta pa bay dilanti y esey ta sig- 
nifica tuma curashi y haci loke mester haci. 

Tabatin un tempo cu na scol na Aruba nan 
tabata siña nos cu nos isla tabata un parti di 
un constelacion mas grandi cu nos, e pais An- 
tiyas y Reino. E prome no tey mas pasobra 
un gran mayoria di nos no tabata kier esey 
mas. E otro, e Reino, t’ey keto bay y pa hopi 
tempo, pasobra e gran mayoria di nos kier 
esey. Bay toca tambor di guera otro caminda. 

Argentina: Secuestra na salida di scol, rescate paga y haya morto 


(E1 Comercio/ 

DiarioVeloz.com) - Un 
mucha muhe di 15 aña a 
ser haya morto riba sienta 
di atras di e auto di e 
personanan cu a secuestra 
e mucha diamars pasa 
na porta di un scol na 
Buenos Aires, Argentina, 
un suceso cu a causa hopi 
conmocion na e ciudad y 
pais, fuentenan di polis a 
informa. 

Xiomara Mendez Morales a 
ser secuestra den oranan di 
atardi di diamars pasa, ora e 
tabata sali for di scol den e 



bario di Flores. 

Poco despues, un familiar a 
cuminsa ricibi yamadanan di 


extorsion y a haci e denuncia 
na e comisaria, cu a avisa e 
Division Anti-secuestro. 


Segun fuentenan di Polis 
Federal di Argentina (PFA), 
e secuestradornan a pidi un 
rescate di 30.000 peso (827 
dollar) y nan a indica un luga 
di encuentro pa e famia haci 
e pago. 

Despues di tuma e suma fiha, 
un di e secuestradornan a 
subi den e auto, unda tabatin 
otro homber caba y nan a sali, 
y a sigui nan manteniendo 
distancia discreto. 

Na momento cu nan a yega 
na un desvio di Ituzaingo 
(ciudad di provincia di 
Buenos Aires), a para e auto 
den un control di polis. 


Despues di solicita e 
documentonan di e auto, e 
dos hombernan a purba huy 
y a avisa e agentenan di PFA, 
cu despues a logra intercepta 
e auto atrobe y nan a aresta e 
ocupantenan, dos Argentino 
di 36 y 40 aña. 

Na e momento ey nan a 
observa abao na vloer di e 
asiento patras e curpa di e 
mucha muhe, mara cu un 
faha na su cueyo y boca, 
aparentemente sin señal 
di bida. Despues di hiba e 
victima hospital a confirma 
su fayecimento. 


Colombia: Vice-presidente Marta Lucia Ramirez kier prohibi Odebrecht 

na e pais 



(Infobae/CaracolRadio) 
- E vice-presidente 
Colombiano, Marta Lucia 
Ramirez y e Agencia 
Nacional di Defensa 
Huridico di Estado a pidi 
pa e Superintendencia di 
Sociedadnan pa prohibi 
e grupo empresarial 
Odebrecht pa 20 aña cera 
contrato cu e nacion, 
como consecuencia di 
e caso di corupcion den 
cual e empresa ta envolvi. 
E solicitud ta 

fundamentalmente pa e 
“perhuicio patrimonial y 
extra-patrimonial grandi” cu 
e compania Brasilero a causa 


na e pais, “mas e daño etico y 
moral, cu a corumpi diferente 
nivel di e administracion 
publico,” e reclamantenan a 
indica den un comunicado. 


Segun documentonan cu a 
ser publica pa e departamento 
di Husticia di Merca, 
Odebrecht a paga 788 miyon 
dollar na soborno den 12 pais 


di America Latino y Africa, 
entre nan Colombia, na unda 
nan a entrega mas di 11 miyon 
dollar entre 2009 y 2014. 
Sinembargo, fiscalia a señala 
despues cu e sobornonan 
paga presuntamente pa e 
compania constructor na 
Colombia tabata mas y ta 
alcansa 84.000 miyon peso 
(26,8 miyon dollar). 

Dia 7 di november pasa 
estado Colombiano a rechasa 
un oferta di 106.000 miyon 
peso (33,8 miyon dollar) di 
e compania Brasilero, como 
indemnisacion pa e perhuicio 
causa via corupcion y pa para 
e proceso fiscal y disciplinario 


cu ta habri contra e compania. 
No obstante, dialuna pasa 
Ramirez y Agencia Nacional 
di Defensa Huridico di 
Estado a considera cu e caso 
di corupcion cita ta un di 
e atentadonan mas grave 
cometi contra e nacion. 
Ademas, nan a sigura cu 
permiti cu Odebrecht “lo 
bolbe participa den licitacion 
of concurso publico na 
Colombia, lo por resulta un 
acto contra e empresanan 
honesto y cu ta cumpli cu ley, 
y un pesimo mensahe na e 
Colombiano honrado.” 


Mexico: Lowe’s ta cera tur tienda na Mexico 


(Infobae/Fool.com) 
Lowe’s, e cadena 
Mericano di hardware 
y productonan pa cas, a 
anuncia e terminacion 
di nan operacionnan na 
Mexico, como parti di un 
plan general pa fortalece 
nan rentabilidad. 

E compania, cu sede na 
Mooresville, Carolina di 
Norte, a informa den un 
comunicado cu lo bay fmalisa 
nan operacion minorista na 
e pais aki, unda nan tin 14 
tienda, pa cual nan ta explora 
“alternativa strategico”. 
Marvin Ellison, presidente y 
director ehecutivo di Lowe’s, 
a splica den un conferencia 
telefonico cu periodistanan 
cu un di e alternativanan cu 
ta considera ta e benta di e 
tiendanan na Mexico. 
“Obviamente, si nos bende e 



negoshi, e propietario nobo ey,” el a splica encuanto e revela cu nan a identifica 

lo bay tuma e decision kico futuro di e inmueble. cierto actividad di poco 

mester haci cu e tiendanan E compania tambe a remuneracion den e negoshi 


na Merca, cu nan ta bay 
termina, manera e servicio 
di renobacion di cas Alacrity 
Renovation Services y e linea 
di producto electronico pa 
hogar Iris Smart Home. 

E ciere aki ta bin riba e ciere 
di 31 tienda na Canada, 
asina e presidente di Lowe’s 
Sylvain Prud’homme na 
Canada a anuncia, como 
parti di nan reorganisacion na 
Norteamerica. 

E mayoria di e tiendanan 
di Lowe’s cu lo bay cera na 
Canada tabata forma parti di e 
cadena Rona y Reno-Depot, 
cu e empresa Mericano a 
cumpra na 2016 pa 3.200 
miyon dollar Canades (2.464 
miyon dollar Mericano). Na 
2016 ya nan a baha personal 
masalmente na Merca cu 
2.400 puesto, e mayoria di 
gerente. 

Brasil: Sergio Moro cu miembro di ekipo Lava Jato den ministerio di Husticia 


(Infobae/JornaldoBrasil) 
- Sergio Moro, futuro 
ministro diHusticia y 
Seguridad di Brasil, a 
confirma diamars cu e lo 
recluta parti di su ekipo 
cu cual el a traha riba e 
historico caso Lava Jato, 
e ehemplo di combate di 
corupcion na e pais. 
Despues di keda elegi pa 
e presidente electo Jair 
Bolsonaro, pa combati 
corupcion y crimen organisa, 
e ex-hues lo designa como 
hefe di Polis Federal Mauricio 
Valeixo, actual hefe di e 
institucion na estado Parana, 
unda Moro a comandae 



operacion Lava Tato desde 
2014. 


E flamante ministro a afirma 
diamars pa periodistanan na 


Brasilia cu “lo mi ta kens pa 
no probecha e personanan cu 
a traha cu mi” especialmente 
den e ambito di Lava Jato 
pasobra ya nan a proba nan 
integridad y eficiencia.” 
Valeixo, na frente di Polis 
Federal di Parana desde fm di 
2017, a comanda e operacion 
di encarcela ex-presidente 
Luiz Inacio Lula da Silva, 
ordena pa Moro na april di e 
aña aki. 

Moro tambe a confirma cu e 
comisario Erika Marena, cu 
tabatin un actuacion destaca 
den e investigacionnan cu a 
duna inicio na Lava Jato, lo 
ta dirigiendo e departamento 


di Recuperacion di Activo 
y Cooperacion Huridico 
Internacional. E futuro 
ministro ta di opinion cu 
Marena ta un di e miho 
specialistanan na Brasil den e 
area aki. 

E operacion Lava Jato a 
desbarata un red di pago di 
soborno di empresanan priva, 
manera empresa constructor, 
na politico y funcionario 
estatal a cambio di contract 
di obra publico y beneficio 
personal. E caso tabatin 
repercusion den henter 
America Latino. 


Suriname: IMF ta 
mira miho perspectiva 
economico 



(CaribbeanNewsNow) 
- Siman pasa dia 16 
di november hunta 
ehecutivo di Fondo 
Monetario Internacional 
(IMF) a clausura su 
consulta regular 2018 cu 
Suriname. 

Suriname su economia a 
stabilisa y ta anticipa cu 
e ta keda mehora. GDP 
real a crece cu 1,7% na 
2017 despues di dos aña 
consecutivo di contraccion, 
apoya pa produccion aumenta 
di oro y un aumento tambe 
den prijs di otro materia 
prima. Desempleo tambe a 
baha. Inflacion a baha te na 
un digito mientras e tasa di 
cambio a stabilisa, y e deficit 
riba cuenta coriente a cay te 
casi cero na 2017, desde su 
piek na 2015. 

Indicadornan di solidez 
fmanciero ta mustra un 
mehoracion den e sistema 
bancario, aunke tin puntonan 
vulnerable importante a 
keda. Indicadornan reciente 
ta mustra mas mehoracion 
den actividad economico e 


aña aki. GDP real ta proyecta 
na 2% na 2018, mientras 
cu pa 2019 y despues 3% di 
crecemento ta posibel. 

E consulta di e aña aki a 
enfoca riba e desafionan 
na caminda. Deficit fiscal 
ta halto, y debe publico 
lo sigui subi den proximo 
añanan a menos cu ta bin un 
consolidacion fiscal fuerte. E 
paso lento di reforma y un 
reciente aumento den gasto 
publico tin e potencial di daña 
e situacion fiscal na 2019- 
2020. E cuadro di maneho 
fmanciero publico ta keda 
debil, aunke cu autoridadnan 
ta tumando paso pa reforsa 
esaki. 

Suriname su economia ta 
keda depende grandemente 
di e sector mineral. E 
consulta 2018 a enfoca 
riba politica encuanto 
sostenibilidad fmanciero, 
fortifica e cuadro monetario, 
mehora e ‘resilience’ di e 
sistema bancario y stimula 
crecemento potencial a traves 
di reforma structural. 

Paseo Hercncia Shopping & Enterlainment Center 
Palm Beach, ARUBA 

23 November 2018 


6:00AM - 9:00PM >- 


Promocion la valido tanten cu tin den sto ck, rrba Fecha menciona y Ea exclui Building Material 
Refund no ta aplicabel riba e promodon aki. 

23 November 2018 

- < 6:00AM - 9:00PM 

• Entire Store Discount • Specials • Music & Much More 


Promocion ta valido tanten cu tin den stock, riba fecha menciona y ta exclui Building MateriaL 

Refund no ta aplicabel riba e promocion aki. 


SUPER 

Do it Center. 


Doit Center. 

PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


SERVICIO PUBLICO 

PC specialist ta drecha laptop, 
desktop, elimina virus, riba OS 
Linux, y Windows tur version 

Tel. 561 2545/561 1761 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TA BUSCA 

Un señora pa limpiesa di cas 
cu propio transporte, uno of 
dos bez pa siman am of pm 
(Paradera) 

Tel. 587 2357 


TABENDE 

un trailer di 30 pia pa 21.500 
(taxatie 33.000) 
un trailer chiquito pa 5.200. 
Tur dos pa 25.500 

Tel. 592 9246 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TABENDE 

Cuminda Criollo 
calco stoba cu arroz y banana, 
comcomber stoba cu rabo 
Deja Vu Cafe & Lounge 
Cayena Mall Caya G.F. Betico 
Croes 22 
Tel. 561 1089 


SERVICIO 

Unified One Events 
Photos , films, wedding 
Tel. 749 2533 


TA BENDE 

Un frigidaire mediano 
den perfecto condicion 
awg125 

Tel. 585 6674 


TABENDE 

un cas na Rasmijnstraat, San 
Nicolas di 3 camber y 2 baño 
Afls.350.000 yama 
Tel.593 6318 


TABENDE 

Diferentes muebles. 
Por contact 

Tel. 592 9246 


SERVICIO PUBLICO 

Buscando auto pa huur y na bon 
prijs? yama nos 
Tel.593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


TAHUUR 

Siman 47 na Tropicana Resort 
nov. 25 te dec. 2 
$675 

Contact Ruth 

Tel. 568 4241 / 584 8747 


TAHUUR 

Apartament -camber-cushina- 
sala-banjo. Entrada priva, 
Madiki 67 - 750 pa luna+borg 
excl.utilidades 

5832034/5930769/5933514 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 


SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 

GARAGE SALE 

24th Nov ’18 di 9-5 pm 
25th Nov‘18 di 9-3pm 
Pos Chiquito 113A 

Tel. 594 5063 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 
Tel. 566 5026 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


TAHUUR 

Camber cu tur cos inclui na 
Brikstraat Playa 
Tel: 564 1979 


TABENDE 

1 stoel di zoya di palo Fls.300 
1 stereo set Panasonic Fls.125 

Tel: 560 7081 


TAHUUR 

Bachi pa tur ocasion 
Tel. 749 2533 


TABENDE 

Set di sala cu su mesa central y 
su mesa di skina color beige y 
cueroAwg. 950 
Yama Tel:563 4687 


TABENDE 

un cama kingsize cu 2 mesa di 
anochi y 2 lampi 
yama Tel. 594 2698 


TA BENDE 

Un Terreno propiedad di 
801 m2 na Salinja / Moko pa 
Afl.144.180 
Tel.593 6318 


TABENDE 

Cadilac Escalade preto 
aña 2007 prijs $10,900 

Tel. 739 9191 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


TAHUUR 

Apartment den vecindario di 
Pos Chiquito, full muebla 
pa max 2 persona 

Tel.592 6657 


TA HUUR 

un cas na centro di playa, 

3 camber, sala, comedor, 
cushina, un baño y cura grandi 

Tel.594 8842 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TABENDE 

Auto Suzuki SXK 2009 airco, 
alarm. Pw wind. cd player 5 spd 
cu keuring y number paga full 
aña Prijs 6500 

Tel.733 4448 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


TABENDE 

Nice Hyundai Getz 2007 
Standard (Manual) 

AC - Den bon condishon y bon 
Equipa. Awg 5.600,00 
Cell: 745 0440 


TAHUUR 

1 apartment full muebla camber, 
baño, cushina y sala. Entrada 
priva Fls.850 pa luna, coriente y 
awa apart. Madiki 

Tel : 593 0769 / 583 2034/ 
593 3514 

TABENDE 

Hyundai Sonata 2016 
very low miles Almost New 
Prijs Afl.44.000 ganga 
Prijs negotiable 
(finance posible) 

Tel. 594 4731 


AB0NA PA SOLAMENTE AFL. 38 r PA LUNA Y RICIBITUR DIA B0 CORANTNAN PREFERI 

MAS CERCA Dl RO! 



Yena aki bao e siguiente informacion 


TolQfnn 1=1 Cobranza na Cas. 

J.L.IcJUJJ □ Cobranza na Trabao. 

Nomhpr rnmnlpt0 , n Paga via Banco (Standing Order) Aruba Bank no:33266.8 

H . □ PagaArubaBankABOONLINE. 

Adres di entrega: . □ Paga cmb online . 

* .■ LJ Personal na oficina di Bon Dia Aruba. 

Adres di cobranza: . □Poneden Box. 

□ Tira den Cura. 

Paqo Adelanta: DaLuna DóLuna Diaña 


Yama na telefon: 582-7800 of manda un email na accounting@bondia.com 

www.bondia.com 

Prome Minister Evelyn Wever-Croes: 


‘A baha gasto den departamentonan bou Ministerio di Asuntonan 

General’ 



ORANJESTAD - Prome 
Minister a indica cu 

mientras Gabinete 

Wever-Croes a encontra 
hopi reto na comienso 
di gobernacion, a logra 
baha gasto den su 

Ministerio di Asuntonan 
General incluyendo 

tur departamento di 

Gobierno cu ta resorta 
bou di dje. 

Un di e retonan di mas 

grandi ta e problematica di 
‘overtolligheidspoel’ cu tin 
un gasto di mas di 5 miyon 
florin. Prome Minister ta 
trahando riba e reto aki y ta 
percura pa pronto yega na 
soluciona e problema aki 
di berdad. E mandatario 
principal di nos pais a enfatisa 
cu Gobierno no por sigui 
carga esaki mas. Gobierno lo 
percura pa yuda tur esnan cu 
ta den ‘overtolligheidspoel’ 
haya un trabou pero si esaki 
no logra, lamentablemente 
nan no por keda mas den 
servicio di Gobierno. 

Arubahuis tambe ta un 
reto grandi pa Ministerio 
di Asuntonan General. 
Arubahuis como nos 
representacion na Den Haag 
Hulanda, su edificio no a 
haya e debido atencion pa 


hopi aña. E estado fisico di 
e edificio ta den hopi mal 
estado. Hopi proposicion 
a wordo discuti entre otro 
si mester muda pa un otro 
edificio of no. Pero, mirando 
e condicion fmanciero dificil 
di nos pais, esey no ta posibel. 
Sinembargo, e edificio di 
Arubahuis mester wordo 
renoba. Esaki ta un gasto cu 
Gobierno no a conta cune, 
pero si mester a inclui esaki 
den e presupuesto di 2019. 


Huurnan di e diferente 
edificionan di MFA ta un 
otro reto grandi mirando 
cu e modelo cu gobierno 
anterior tabata tin na bista, 
a fracasa. Gobierno anterior 
a pretende cu e MFA nan lo 
trece suficiente placa di huur 
aden, pa cubri e gastonan 
astronomico di huur. 
Sinembargo, falta di vision y 
falta di determinacion a pone 
cu e meta aki tambe a fracasa 


y awor ta e gobierno actual 
mester mira pa soluciona. 

Door di a baha gastonan total, 
Gabinete Wever-Croes por a 
inclui e presupuesto necesario 
pa e Bureau Integriteit y 
Centro di Innovacion cua 
ta dos departamento nobo 
di Gobierno cu tambe ta un 
gasto extra. 

Gabinete Wever-Croes a 
logra baha gasto entre otro di 
BUVO. BUVO a muda for 
di un edificio na Barcadera 
cu tawata paga huur pa 
un edificio mas adecua na 
Lagoen cu ta pertenece na 
Gobierno por lo tanto no ta 
paga huur. Trahadonan di 
BUVO ta hopi contento no 
solamente di a muda pa un 
edificio mas adecua pa nan 
trabou sino nan ta sinti e 
sosten cu nan ta hayando di 
Gobierno despues di hopi 
aña. 

Gobierno a baha gasto tambe 
debi cu den e Ministerio 
di Asuntonan General a 
cuminsa cu un proyecto 
piloto pa bay na e sistema di 
presupuesta basa riba 0 (cero), 
‘Zero Base Budgeting’. Aki ta 
cuminsa na cero pa wak cua 
ta e gastonan cu realmente 
ta necesario, cua ta e ekipo 
necesario pa cumpra of 


lease ect. Esaki a resulta den 
spaarmento pa loke ta trata 
algun departamento, entre 
otro Directie Buitenlandse 
Betrekkingen (DBB). 

Un otro caminda cu a baha 
gasto, aunke tawata un 
proceso automatico y no 
di Gobierno riba su mes, 
tawata na CENSO. Debi 
na e gastonan relaciona cu 
eleccion electoral na 2017, na 
2018 CENSO tawata tin hopi 
menos gasto, algo cu a yuda 
Gobierno tambe. 

Loke cu tambe a yuda 
baha gasto di Ministerio di 
Asuntonan General, segun 
Prome Minister ta e ‘crisis 
paraatheid fonds’. Esaki ta un 
fondo cu a wordo institui un 
biaha den presupuesto e aña 
aki. E placa tey ainda y lo keda 
disponibel pa si den cuadro di 
crisis algo pasa na Aruba, esaki 
lo por wordo atendi mesora. 
Pero no tabata tin necesidad 
di bolbe presupueste. 

Gabinete Wever-Croes, 
apesar di tur reto cu a 
encontra, ta bahando 
gasto den gobernacion, 
cuminsando den Ministerio 
di Asuntonan General di 
Prome Minister y mescos a 
haci den tur Ministerio. 


Minister Chris Romero: 

‘No a cambia maneho di traspaso di permiso di taxi’ 



ORANJESTAD - Minister 
di Transporte, Chris 
Romero, a tene su prome 
reunion informativo cu 
taxistanan, pa cuminsa a 
scoge e grupo di esunnan 
cu ta 70+ di edad. A 
informa e taxistanan di e 
maneho existente y di nan 
banda a scucha sugerencia 
pa cu cambionan cu 
nan lo desea di mira den 
e maneho di parti di 
Gobierno. 

E titular di Transporte a 
informa e grupo di taxista cu 
e maneho pa cu traspaso di 
permiso di taxi no a cambia, 
pero e intencion ta pa bin 
cu un opcion acerca. “Nos a 
sugeri pa brinda e taxistanan 
un oportunidad di por haya 
algo ora nan dicidi di no 
brinda nan servicio mas, y cu 
no tin e posibilidad pa pasa 
nan permiso pa nan casa of 


yiu cu ta biba den cas”, sr. 
Romero a comenta. 

E opcion cu kier agrega na 
e maneho existente ta den 
proceso cerca e expertonan 


di ley, pero e intencion ta 
pa duna e taxistanan cu no 
por sigui eherce nan trabou 
mas, e oportunidad di tin un 
‘hulpchauffeur’ pa 2 aña. “Na 
momento cu un taxista dicidi 



cu e no lo por sigui eherce 
su trabou, nos kier duna 
nan e oportunidad di haci 
uzo di un ‘hulpchauffeur’. 
Conhuntamente cu nos 
hurista, nos ta trahando riba 
e aspecto legal di e opcion 
aki pa brinda e taxistanan 
un siguransa economico. E 


no lo ta un pension, pero ta 
purbando di cuminsa na algo 
mas husto y na beneficio di 
e taxista. Mas cu claro nos 
lo sigui bin cu incentivonan 
y proyectonan pa por duna 
un trankilidad fmanciero na 
e taxistanan di mas edad”, sr. 
Romero a enfatisa. 

“Cu ayudo di e propio 
taxistanan, nos kier yega na 
un maneho gubernamental 
mas efectivo y beneficioso 
pa tur partido envolvi. Nos 
kier y mester di e aporte 
di nos taxistanan pa asina 
nos, como Gobierno, por 
yega na un maneho mas 
efectivo y na beneficio di un 
y tur. Esaki ta e meta tras di e 
reunionnan aki, pasobra ami 
ta kere den dialogo y trabou 
den conhunto pa asina logra 
yega na acuerdonan positivo 
pa nos pais”, e mandatario a 
fmalisa. 

Prome Minister Evelyn Wever-Croes riba carta di CAFT: 

Den dialogo cu Hulanda pa yega na consensus riba norma financiero 

despues di 2019 

Mi no ta mucho preocupa cu e carta di Caftpasobra nos ta cumpliendo! 



ORANJESTAD - Den e dianan 
aki tin hopi conmocion rond un 
carta di Caft cu a sali publica. 

Prome Minister Evelyn Wever-Croes 
a duna su reaccion riba esaki. “Mi a 
anuncia e posicion di Caft aki basta 
dia caba. Cu nos ta satisfecho cu nos 
a logra mantene e deficit di 2018 cu 
Parlamento a aproba. Parlamento a 
aproba un deficit di 149 miyon pa 
2018, y ta mustra cu pa fm di aña e 
lo ta 147 miyon. Pues nos ta dentro 
di e norma y esey ta e meta di e ley 
di Caft. Manera mi a anuncia siman 
pasa caba den conferencia di prensa, 
Caft ta di un banda satisfecho cu nos a 
mantene e deficit, pero di otro banda 
kier pa nos haci mas. 

Gasto di Personal 

Mesora mi a bisa tambe cu nos no por 
haci mas na e momentonan aki. Ños 
a haci tur locual ta humanamente po- 


sibel y awor no por haci mas. Pa otro 
aña nos por cuminsa mira e resulta- 
donan berdadero di nos maneho y 


manera ta stipula den e presupuesto, 
e gastonan ta baha pa prome biaha cu 
6 miyon florin. 


Dialogo cu Hulanda 

Mientras tanto mi ta sigui den dia- 
logo cu Hulanda pa mustra nan riba 
nos maneho. Nos mes a stipula un 
maneho cu ta realistico, nos tabata 
transparente den tur cos y no a gaña, 
y esaki mester forma e base pa confi- 
ansa. Awe mi a reuni cu Secretario di 
Estado Knops riba e tema fmanciero. 
E reunion a bay bon, y e tambe ta re- 
alisa cu Aruba ta haciendo hopi es- 
fuerso pa stabilisa fmansas di nos pais. 
Tocante e posicion di Caft: manera mi 
a bisa, mi no ta preocupa. Caft tin su 
rol y responsabilidad, un rol cu nan a 
faya den dje ultimo añanan. 

Nos tin nos rol y nos responsabilidad 
y nos si no kier faya den esaki. Den 
tur nos decisionnan nos ta pone e ser 
humano prome. Mi tin tur confiansa 
cu nos ta sali afo” Prome Minister Ev- 
elyn Wever-Croes a duna di conoce. 


Hopi trabou tumando luga riba careteranan 

ORANJESTAD - Altovista 
ta un di e tantisimo bari- 
onan cu despues di hopi 
aña haciendo peticion, e 
siman venidero lo yega na 
turno pa asfalta diferente 
camindanan den e bario. 

Segun un comunicado di 


gobierno, e trabounan aki lo 
sigui tambe pa algun siman 
mas, te cu prome cu dianan 
di fiesta. Den tur bario na 
Aruba e ta bisto cu tin un 
deficit enorme di e calidad 
di infrastructura di caminda. 
Durante e ultimo añanan, 
no a percura pa mantene e 
camindanan existente, con- 


secuentemente por mira cu 
hopi di e careteranan princi- 
pal ta den estado deplorabel. 
Cu hopi kraak, buraco y sak- 
mento di asfalt. 

Luna pasa, director di DOW 
Marlon Croes a anuncia cu 
riba peticion di minister en- 
carga cu infrastructuram Ot- 
mar Oduber, DOW a pone 
ploegnan riba caminda pa 
cumpli cu diferente repara- 
cion di careteranan prome 
cu e temporada di fin di aña. 
Cu enfoke special riba entre 
otro careteranan di santo cu 
a keda den sumamente mal 
estado despues di yobida 

Mester menciona cu no ta 
tur trabou por tuma luga na 
mes momento, pues a traha 
riba un lista di situacionnan 
cu tin prioridad pa atende cu 
e necesidad cu tin, e comuni- 
cado ta fmalisa. 



Miniáiro di Hustkia ii\ ánuneia óli enlrante 23 nuvtfinber 20 segun 
Ley di Moieslip, durante 30 dia la tin oportunidad pa un y tur tuma 
COnocemcnlo na Dcpartamentn di Legislacion y Asunlo Huridico, 
Sdiotlandslr^pt 53 di un pelicion y anexo cu a ser haci pa un 
instMlpcinn di £as di MHI palon na Mnntaña 2K-IL Durante diehn 
periodo aki lur hcndc por cxprcsn por escrilo nan obhccion conira 
dunamento di c permiso mendona, dirigj na e Ministro di Husiicia, 
via dircctor dñ Dcpaitamcnto di Lcgislacion y Asunto Huridico, 
Schotlandstraat 53. 

Chauffeur a core den verboden y dal den auto 



ORANJESTAD - Na e 
crusada di Weststraat 
y Avenida Alo Tromp 
diaranson merdia a sosode 
un accidente unda un 
dama den un Mitsubishi 


Pajero coriendo den 
verboden y un Kia Rio ta 

yega subi caminda dal den 
e vehiculo. E señora den e 
Kia Rio a resulta levemente 
herida. Unidad policial a 


presenta pa tuma tur dato 
pertinente y personal di 
ambulans a acudi na e sitio pa 
atende cu e victima cu a keda 
transporta pa hospital. 



Waverunner a pasa riba turista 
na Eagle Beach 


ORANJESTAD - Diaranson 
atardi na Eagle Beach tabatin 
basta turista tanto na canto y 
den lama. Manera custumber, 
algun waverunner ta core 
den e area unda turistanan 


ta landa y algo a bay robes cu 
un di nan coriendo duro, a 
dal cabes di un turista y lag’e 
herida. Ambulans a presenta 
cu urgencia na e sitio pa 
atende cu e victima y a keda 


transporta pa hospital. Tanto 
Strandpolitie y Maritiem 
Politie a presenta pa tuma 
dato y a hala atencion 
fuertemente di e coredo di e 
waverunner. 



k 

Monumentsfund 

A fi U B A 

Stichti ng Monumentenfonds Aruba i$ voomemens 
in het openbaar aan te besteden het project; 

Restauratie van het voormalige 
M Uncie Louis Store" gebouw gelegen te B. vld 
Veer Zeppenfeldotraat 7 te Sm Nieo!as> 

Korte omschriivinq van het werk: 

Het project bestaat ln hoofdzaak git het restaureren, 
reneveren en verbouwen van het bestaande 
(Monument) pand gelegen aan de B. v.d. Veen 
Zeppenfeldstraat 7, ten behoeve van de haisvestmg van 
Directie Natuur en Milieu. 

Het gebouw bestaat uit twee (2) bouwlagen, waarvan de 
begane grond circa 201 tn2 en de verdieping ciroa 
201 m2 r 

Het beslek is vangf wwnsda.g 21 november 2018,2:00 p.m. 
verkrijgbaar op hnet kanioor van Archiose N.V. tegen belaling van 
AWG. 500,00. De betaling is alieen in casb te voldoen bij 
Arehiosa N.V. te Seroe biento 47. Verwaenie uilvoenirYgstermijn: 8 
inaancten na datum van aanvang. 

De openbare aanbesleding vindl piaats op woensdaQ 9 ianuari 
2010 cnn 11:00 uur a.m. op het kantoor van het Stichting 
Monijmentenfands Aiuba (SMFA)gelegente Avemda Milid Croes 
26. 

De msehrijver moel bij zijn mschrijving onder anp’cre da vclgende 
vereislen overieggeni: 

1. Ofiginele Gereid heklverkla ring van een iofa le erkende bank of 
lokaSe erkende fSnsnciéle borginsteiling tot hel instellen van 
een bankgaranUe tw.v, 10% van de mschnjfsom; 

2. AJIe overige vermelde veieisien genoemc in het bes^ek 

De aannemer wordt beoordeeld en çteBQlecloerd confomi de 
meest eoonomisch voordeligste aanbieding. Beoordelingscriteria 
zijn sls volgt: 

1. InsçhrijfáotfTi; 

2. Ervanng van de aannemer op reslauralie projiecten: 

3.. Bouwtijd planning; 

De UAR-1966 is op deze aanbesteding van loepassifig. 

De gestanddDemng termijn ia 90 dageti. 



Pa AUISO den nos Corant 

aviso@bondia.com 













































DIAHUEBS 22 NOVEMBER 


A14 |L0CAL 


6 N D1A 


Hues Supremo den clash cu Donald Trump 



(AP) - Presidente di Corte 
Supremo di Merca John 
Roberts a cuminsa tuma 
acccion contestando presi- 
dente Donald Trump encu- 
anto su atakenan constante 
riba su corte y otro magis- 
tradonan cu ta yega na ve- 
redicto cu no ta di agrado 
di e presidente. Awa a pasa 


harinña ora cu Trump a 
yama e hues cu a dicta 
contra su politica di asilo 
na migrante un ‘Obama 
judge’. Esaki ta e prome bi- 
aha cu e lider di e corte fed- 
eral nombra pa un mayoria 
republicano a presenta crit- 
ica riba Trump, cu semper 
a critica fuertemente cual- 



kier hues cu dicta sentencia 
den su contra. 

Roberts a bisa ayera cu Es- 
tadonan Uui no tin “hues di 
Obama o hues di Trump, 
hues di Bush o hues di 
Clinton.” E1 a comenta den 
un declaracion emiti pa e 
Corte Supremo despeus di 
un pregunta di The Associ- 
ated Press.Roberts a bisa 
riba vispera di Thanksgiv- 
ing cu un “husticia inde- 
pendiente ta algo cu nos tur 
mester ta agradecido p’e.” 
Cas Blanco no tabatin un 
respuesta inmediato riba 
un pedido pa comentario 
riba Roberts su critica. 

Aña pasa e presidente a usa 
e termino “un asina yama 
hues” (so-called judge) 
despues di e prome ve- 
redicto federal contra su 
prohibicion di entrada pa 
ciudadano di cierto pais- 
nan cu poblacion mayori- 
tariamente islamico. Du- 
rante campaña electoral pa 
presidencia Trump a critica 
Roberts mes pa e voto de- 
cisivo di e ‘chief justice’ na 
2012 pa mantene e reforma 
di e sistema di seguro med- 
ico yama ‘Obamacare’. 
Trump a referi tambe na 
e hues cu a presidi e caso 
contra Trump University 
como un “Mexicano” cu 
lo tabata incapaz pa dicta 
honestamente riba Trump 
su proposicion di traha un 
muraya na frontera entre 
Mexico y Merca. 

E ultimo remarcanan di e 
presidente ta bin na mo- 
mento cu Corte Supremo 
ta envolvi caba den con- 
troversia pa nombramento 
di hues Brett Kavanaugh. 
Varios hues a papia di e 
independencia hudicial 
y e peligro di tin un corte 
mira como un institucion 
politico dividi entre cinco 
republicano conservador y 
cuatro liberal democrata. 
Roberts ta ser mira am- 
pliamente como e hues 
mas proximo na e centro y 
cu ta clave den determina 
e resultado den casonan 
grandi, cu ta dividi e corte 

Aruba Doet a presenta tayer di ‘Event Management’ 


ORANJESTAD - Diaran- 
son dia 7 di november ul- 
timo, a tuma luga na Uni- 
versidad di Aruba e tayer 
di ‘Event Management’. E 
tayer a wordo duna dor di 
Randolph Croes y Patrick 
Verburg, e team dinamico 
di Elite Productions and 
Entertainment Aruba. 


E tayer aki tabata dirigi pa 
organisacionnan social cu 
lo participa den e siguiente 
edicion di Aruba Doet. Du- 
rante e tayer di Event Man- 
agement, representantenan 
di diferente NGO y scolnan 
a ricibi informacion amplio 
y tipnan valioso con pa or- 
ganisa un evento (proyecto), 
di A te cu Z den un manera 




efectivo y exitoso. 

E team di Elite Productions 
and Entertainment Aruba a 
elabora riba e 10 puntonan 
crucial pa cu un evento 
(proyecto) exitoso. Esaki ta 
encera, entre otro, pa stipula 
un meta realistico pa evento 
(proyecto), forma un team, 
pone un fecha, nombra e 
evento (proyecto), crea e plan 
maestro, determina e proceso 


administrativo, busca part- 
nernan, promove e evento 
(proyecto), traha un presu- 
puesto y na fmal evalua e 
evento (proyecto) den su to- 
talidad. 

E team di Aruba Doet kier 
recorda tur scol, club di de- 
porte, organisacion di bario, 
centro di cuido, grupo di 
scouting y fundacionnan pa 
pensa un proyecto creativo, 


realisabel y atractivo pa nan 
organisacion social y registra 
esaki prome cu diahuebs, dia 
20 di december proximo, riba 
e website di Aruba Doet, esta 
www.arubadoet.com 

Pa cualkier pregunta of in- 
formacion tuma contacto cu 
e team di ARUBA DOET na 
582-7666 of manda un e-mail 
na info.arubadoet@gmail. 
com 



John Laurens: 

‘Piscamento ta un trabou duro y yena cu peliger, pero tambe hopi alegria’ 



ORANJESTAD - “Un 
hende cu no ta biba di 
pesca, no ta ni wordo 
considera un piscado”, 
asina piscado John Lau- 
rens ta bisa. Sr. Laurens 
cu tin mas cu 30 aña ta 
pisca di lama, e ta bin di 
un generacion di piscado 
y durante un entrevista 
el a laga nos drenta su 
mundo. 

En conexion cu e Parke Ma- 
rino, a tende diferente banda 
di medaya di actornan cu 
directamente ta involucra cu 
nos awanan teritorial. Pis- 
cadonan ta un di e actornan 
aki. “Tin hende cu ta djis bay 
lama, pero esun cu ta biba di 
pesca ta esey ta e piscado.” 
Segun sr. Laurens, na Aruba 
e hendenan cu ta biba uni- 
camente di pesca, pues pis- 
cado, ta un cantidad basta 


limita, pero nan ta existi si. 
Piscadonan ta enfrenta hopi 
reto, entre nan ta e prijsnan 
cu ta cambia di anochi pa 
mainta. Sr. Laurens ta spli- 
ca: “Tin algun comerciante 
cu ta abusa di e prijsnan di 
pisca, na Aruba e prijsnan 
di pisca no ta wordo regula 


pa motibo cu tin Tree en- 
terprise’. No tin un control 
specifico cuanto un prijs pa 
un pisca ta na Aruba. Bo ta 
bay un supermarket, y bo 
ta wak un pisca cu ta por 
ehempel 28 florin pa kilo, e 
rebendedo ta tum’e y cam- 
bia esaki. Tabatin un lista di 


prijs, pero esaki tabata hopi 
aña pasa.” 

E piscado tin cu ta riba su 
pianan desde marduga. Tin 
dianan e ta haya algo pa pone 
riba mesa, mientras cu tin 
otro dianan cu e ta bin bek 
tera man bashi, sr. Laurens 
ta bisa. 

Tin piscadonan cu ta subi 
lama y nunca mas ta regresa. 
Sr. Laurens ta comenta cu e 
ta mira gran importancia den 
sa cu e generacionnan cu bin 
tambe por gosa di locual tin. 
Actualmente, e piscado tin 
cu bay basta leu den lama 
pa e por logra pisca algo, 
mientras cu antes tabata tin 
un abundancia mas grandi 
di pisca. “Si anos por a pis- 
ca na grandi, nos nietonan 
tambe tin derecho di haci 
esaki, sa cu esunnan cu ta 
bin tambe lo biba locual 


ami a wak - esey pa mi ta 
importante como piscado. 
Na mundo henter tin un 
overfishing, manera nan ta 
bisa ‘tur hende ta tuma pisca 
pero niun hende ta bay pone 
un bek’. Aruba ta un di e ul- 
timo paisnan na mundo pa 
establece un parke marino, 
pa e motibo aki mes tin un 
importancia pa cu esaki”, e 
ta comenta. 

Segun sr. Laurens, un parke 
marino ta wordo implemen- 
ta pa cuida e flora y e fauna 
marino di un pais, pues e ta 
sostene esaki. Sinembargo, 
e ta importante pa su per- 
sona pa tur esunnan cu di- 
rectamente ta traha riba 
lama wordo involucra den e 
proceso ora dicidi kico por y 
kico no por haci den e parke 
marino, ya asina nan no ta 
wordo perhudica. 

Festival di canto di Hospital cu tema di telenovela y soundtrack di pelicula 


ORANJESTAD - Dr. 
Horacio E. Oduber 
Hospital a organisa nan 
‘songfestival’, unda cu 
14 cantante di hospital, 
EPI y AZV a participa. 
E participantenan por a 
scoge canticanan sea na 
Spaño of Ingles cu tabata 
di telenovela of pelicula. 
Esey a bira un exito, y 
e anochi aki a hiba tur 
hende den recuerdo di 
varios pelicula manera 
The Beaches, pero tambe 
novelanan bieu manera 
Topasio. 

Na fmal di e anochi den 
Ballroom di Marriott 
Stellaris & Casino, tur hende 
a disfruta di musica bailabel 
den man di Perfect Sound. 

E ambiente tabata uno total, 
asina Rachel Kraaijvanger, 
presidente di Comision 
SongFestival, a duna di 
conoce. Den pasado hospital 
tabata organisa songfestival 
y 6 aña pasa ora cu Rachel 
Kraaijvanger a regresa el a 
puntra pa cuminsa bek cu 
e festival aki. A cuminsa cu 
esaki y cada pasa 1 aña ta tene 
e evento aki, di cual esaki 
tabata e di 3 songfestival cu e 
comision aki ta organisa. 

E anochi a conta cu 14 
participante. Segun un 
comunicado di hospital, e 
participantenan a duna nan 
maximo esfuerso riba stage, y 
e ambiente cu Perfect Sound 
a pone e anochi aki tabata 
tremendo. E aña aki hospital 
a invita varios sector di cuido 
y a haya 2 participante di 
AZV y 2 di EPI, banda di e 
participantenan di hospital. 

A parti e participantenan den 
categorianan Ay B, kendenan 
tur a deleita e publico 
presente cu nan canticanan. 
Tur presente tabata canta 
hunto cu e participantenan y 
tabata apoya tur participante. 
E cantante mas popular tabata 
di Colegio EPI Salubridad 
y Servicio, Sharlyn Tromp- 
Farro. E resultado di e 
anochi tabata den categoria 
B 3er luga Martha Murray di 
Dagverblijf, 2do luga Virginia 
Tromp Project begeleiding 
y ganado di categroia B 
a keda den persona di 
Sharlyn Tromp-Farro di 
Colegio EPI y Salubridad 
y Servicio. Resultado di 
categoria A tabata 3er luga 
Zulaika Geerman di Functie 
Afdeling, 2do luga Sabine 
Nolten di dept. B3 y ganado 
absoluto Anthony Sterring di 
AZV 

Prome Minister ta gradici tur persona envolvi cu B-Lab 


ORANJESTAD - Dialu- 
na, dia 19 di november ul- 
timo, den oranan di atardi 
a tuma luga e apertura di 
B-Lab na Biblioteca Na- 
cional di Aruba. Na e oca- 
sion aki, Prome Minister 
Evelyn Wever-Croes a haci 
un discurso cortico, cum- 
insando pa desea Chris- 
tie Mettes, Tony Sevold y 
Manuel Rojas, y henter e 
ekipo di B-Lab, hopi exito 
cu e proyecto bunita aki. 

“B-Lab ta un stap grandi 
pa Aruba, y ohala cu e Lab 
aki resulta den mas ‘Mak- 
ers’ na Aruba den futuro”. 


Den su discurso, e manda- 
tario principal di nos pais a 
duna gradicimento na tur es- 
unnan cu di un of otro forma 
a haci e proyecto aki bira real- 
idad, cuminsando pa gradici 
Minister di Educacion, Rudy 
Lampe, pa e sosten brinda, y 
pa kere den e movemento di 
Makerspace, un instrumen- 
to educativo y innovativo. 
Tambe a gradici Biblioteca 
Nacional y Astrid Britten, pa 
comparti e vision, y pa ta un 
partner den e proyecto men- 
ciona. Sigur e evento di aki, y 
mas cu claro e Lab aki, no lo 
ta un realidad sin e esfuerso 
y cooperacion brinda door di 
Biblioteca Nacional. Prome 
Minister no por a keda sin 
gradici Futura, cu a kere den 
e proyecto aki for di inicio. 

“E B-Lab aki por cierto, ta 
trece durabilidad, y con- 
tinuidad pa e proyecto di nos 
B-Lab, unda cu muchanan, 
despues di experencia Mo-B 
Lab pa 2 siman, por bin aki y 
lo haya e chens pa sigui desa- 
roya nan interes y habilidad 
den e temanan di ciencia y 
tecnologia, manera Robotics, 
3D Printing, y mucho mas”. 


Prome Minister a expresa 
su curiosidad di bolbe den 
un tempo cortico pa wak 
kico tur e muchanan a traha 
den e B-Lab, y a termina su 
discurso deseando tur esun- 
nan envolvi cu e desaroyo 
di e proyecto aki hopi exito. 

Delegacion di Gihae Tang Soo Do Aruba campeon na Argentina 




Ta huur cas commercial 

Diamantbergweg 32 y Diamantbergweg 32-A 
Casnan ta consisti di 3 kamber y 1 baño. 

Pa mas mforfnacion pasa libremente na un di nos oficinanan of tuma contacto na 522*3222, 


ORANJESTAD 
Recientemente World 
Tang Soo Do Association 
a celebra e hecho cu nan a 
cumpli 3 6 aña di exis tencia. 
Pa e celebracion aki, 
un delegacion di Aruba 
Tang Soo Do Federation y 
Gihae Tang Soo do Studio 
a sali pa competi na na 
Buenos Aires Argentina. 
Durante weekend cu pasa 
a tuma luga e WTSDA 
Argentina Championship 
2018, caminda tabatin mas 
di 250 atletanan participando 
di diferente scolnan di 
Argentina, Chile, Peru, 
Ecuador y Aruba. 

Atleta Iriella Kelly a logra 
medaya di oro den forma 
liber y medaya di plata den 
sparring; y atleta Gilbert 
Geerman a logra medaya 
di oro den forma cu arma, 
caminda ambos a competi 
den Black Belt lst Dan 
Division. 

‘Best Fighter’ di Best of the Best Taekwondo Challenge 



ORANJESTAD - Den 
Best of the Best Taekwon- 
do Challenge tabata tin 
varios atleta di Aruba cu 
a score un biaha mas, de- 
mostrando nan habilidad 
den Taekwondo. E tarea 
pa scoge e miho bringa- 
donan tabata den man 
di e refereenan. Jayzion 
Cornes di Impact Tae- 
kwondo, bou guia di Mon- 
ica Pimentel, a destaca un 
biaha mas, mescos den e 
Aruba Taekwondo Clas- 
sic. 

Dr. Guacaipuro Jimenez, 
Augy Tromp y Lianne Muller 
for di Corsou a entrega e tro- 
feonan na tur e ‘best fighter’. 
Durante dia, tur categoria a 
bringa y e refereenan uni a 
scoge nan miho bringadonan 
den cada categoria: 


Jewell Illidge den categoria di 
Infantil di E.T.U. Taekwondo 
Foundation. 

Jayzion Cornes den catego- 
ria di Infantil di Impact Tae- 
kwondo. 

She-Cutie Hernandez den 
categoria di Cadet di E.T.U. 


Taekwondo Foundation. 
Danon Delamore den cat- 
egoria di Cadet di Brazil Tae- 
kwondo Stichting. 
Rushineldy Lejuez den cat- 
egoria di Junior di E.T.U. 
Taekwondo Foundation. 
Bryan Charles den categoria 


di Junior di San Nicolas Tae- 
kwondo Center. 

Chiara Petrocchi den catego- 
ria di Adulto di Impact Tae- 
kwondo. 

Záhyon Klabér Brazil den 
categoria di Adulto di Brazil 
Taekwondo Stichting. 


Brazil Taekwondo Stichting 
ta felicita tur e best fighter- 
nan di Aruba pa nan logro y 
ta felicita tur atleta cu a par- 
ticipa den Best of the Best 
Taekwondo Challenge 2018. 

Premionan individual di Campeonato ASB 


ORANJESTAD - Campe- 
onato Heineken di Aruba 
Softball Bond, dedica na 
baluartenan Chin Thiel 
(q.e.p.d) y e trabuco Wil- 
bert ‘Wiwi’ Maduro a ter- 
mina. 

Despues cu liga femenino 
a termina den september, 
A-Klas masculino a termi- 
na inicio di october, y AA 
masculino a yega su final 
inicio di november. 
Directamente despues di 
ultimo wega, unda Royal 
Power Tat Fat Home Depot 
a derota Balashi Premuim pa 
titula campeon 2018, ASB a 
bay over mesora na entrega 
premionan individual pa cu 
e categoria di mas halto, esta 
AA. 

Champion Batter a resulta 
Deyon Peterson di e ekipo 
Spuiters MIPA, kende tabata 
tin un tremendo temporada, 
y a bay di 29-15 pa un avera- 
he di 519, cu 35 plate appear- 


ance, incluyendo 3 doblete y 
1 triple, 6 base por bola, an- 
otando 12 careda, y ta ricibi 
solamente 1 strike out. 

Jomark Flanegin ta conkista 
e titulo di Champion Pitcher 
cu un record di 4-0, lansando 
19 inning y 1 tercio, 79 bola, 
165 strike, pa un total di 244 
lansamento, regalando 5 base 
por bola y propinando 23 
strike out, y no ta permiti 
careda limpi, pa un ERA di 
0.00 durante campeonato. 

Den e Play Off final, Jomark 
Flanegin ta gana alabes e pre- 
mio di MVP, blankiando Bal- 
ashi Premuim 7-0 y 11-0, y 
ta conecta dos cuadrangular 
aportando na su propio causa 
y merecidamente ta bay cu su 
di dos premio den e tempo- 
rada 2018. 

Leander Angela ta titula 
Champion Homerun di 
temporada 2018. 

Partido MEP: 

Caft ta menasa Aruba cu un KB 


ORANJESTAD - Caft a 
publica su conseho riba 
e presupuesto supletorio 
di 2018. Ta constata cu 
gobierno no a gasta mas 
placa cu locual a ser 
presupuesta pa 2018 y cu 
ta keda completamente 
dentro di e presupuesto 
cu parlamento a aproba 
pa 2018. 

Pero Caft no ta satisfecho 
cu gobierno no a baha gasto 
di personal mas. Gobierno a 
splica cu a purba kita hende 
di trabou, pero varios a gana 
nan caso y mester a bolbe 
bek. Pues cu loke Caft kier 
no ta posibel. Ademas, Caft ta 
contra cu gobierno a institui e 
fondo separa pa e Crisis Plan 
Social. E Crisis Plan Social 
gobierno ta para firme riba 
dje y lo no lag’e bay pa nada 
ni pa ningun hende, sigur no 
pa Caft. A base di esaki, Caft 
a duna un conseho negativo 
riba e presupuesto supletorio 
pa 2018. E consecuencia por 
ta un KB? 

Di banda di gobierno e 
reaccion ta calmo, pasobra 
gobierno sa cu el a haci 
tur posibel y imposibel pa 
maneha e desaster fmanciero 
cu el a hereda, por cierto 
desaster ocasiona bou 
nanishi di Caft cu e tempo ey 
a aproba tur cos. E desaster 
cu gobierno a hereda, ta 
un desaster fmanciero, den 
cual cada dia mester paga 
sorpresanan adicional causa 
pa e gobiernonan anterior 
di AVP, di Mike Eman y 
di Henny Eman. Den e 
presupuesto supletorio 
di 2018 mes tin 5 miyon 
adicional cu mester a wordo 
paga pa garantianan di Sace 
di tempo di Henny Eman! 
Dentro di tur e desaster cu 
nos gobierno a hereda, nos 
gobierno ta poniendo ordo. 
Gobierno no por pone ordo 
den 1 aña cu a wordo crea cu 


Liiu 

desaster di 8 aña. 

Nos gobierno ta riba bon 
caminda. Nos gobierno ta 
dentro di e presupuesto pa 
2018 y pa 2019. Pa 2019, ya 
caba por mira reduccion 
di gastonan di personal. 
Kiermen, no tin motibo pa 
panico. Ademas, e Crisis Plan 
Social ta prioridad pa nos 
gobierno, y no ta cambia nada 
na esey. Si un KB mester bin, 


ta pa motibo di e desaster cu 
nos gobierno a hereda cu no 
por wordo coregi den apenas 
1 aña. Si e tin cu bin, lag’e 
bin. Nos a haci hopi esfuerso 
pa evif e, pero na fin di dia 
ta na pueblo di Aruba nos 
gobierno mester responde 
y no na Caft. Sigur no Caft 
cu ta co- responsabel pa e 
desaster aki. 

Parlamentario SueAnnRas (MEP): 

‘E topico di abuso di mucha ta hopi preocupante’ 


ORANJESTAD - Durante 
conferencia di prensa di- 
aluna ultimo, parlamen- 
tario Sue-Ann Ras (MEP) 
a trece dilanti un rapport 
di conseho ‘Wie Zwijgt 
Stemt Taboe’ di Anne 
Hofman, augustus 2017. 
E rapport aki a desaroya a 
base di un investigacion di 
duracion di 8 luna dentro 
di e cadena di husticia pe- 
nal di Aruba. E investiga- 
cion a inicia den nomber 
di Ministerio di Husti- 
cia di e tempo ey, esta sr. 
Dowers y coordina for di 
Ministerio Publico Aruba 
y Universidad di Amster- 
dam. 

E topico di abuso di mucha, 
specialmente riba e parti 
sexual, ta hopi preocupante 
y no ta cuestion cu por yega 
y cambia e leynan, ya cu tin 
cierto paso y caminda cu 
mester cana pa haci esaki di 
e miho forma y responsabel 
posibel. Cu nos ta trahando, 
ta un echo, pero ta bon si pa 
aclaria dicon e ta tuma tempo 
y kico tur mester tene cuenta 
cune. 

Relevancia di e rapport 
No tin duda cu Ministerio 
Publico a bati na porta cu e 
mester duna atencion na e 
aumento barbaro di ofensa 
sexual (zedendelicten) den- 
tro di comunidad di Aruba. 
Ya cu e aumento di e total di 
ofensa sexual (zedendelicten) 
entre 2007 y 2008 a aumenta 
di 41 na 57 caso. Y despues 
e cantidad pa aña ta schom- 
mel entre un promedio di 60 
caso. Riba dje na 2015 tabatin 
un aumento rapido y dras- 
tico cu un total di 79 ofensa 
sexual (zedendelicten) rapor- 
ta. Pero loke ta di lamenta y 
grita yora ta, cu no tin cifra di 
e añanan 2011, 2012 y 2013 y 
e cifranan di 2014 y 2017 no 
tabata completo. 

Meta di e rapport 
E meta di e rapport ‘Wie 
Stemt Zwijgt Taboe’ tabata 
pa pone conseho concreto 
tocante e mehoracion di e 
proceso di ‘Preventie, Sig- 
naleren, Aangifte en Onder- 
zoek, Strafproces en Afdoen- 
ing’ di ofensa sexual. Y ta de- 
linea un proceso adecuado pa 
loke ta trata e ofensanan sex- 
ual pa tanto e victima como e 
perpetrador. 

Consecuencia abuso di mu- 
cha 




Segun investigacion di CEDE 
Aruba (2008) el a indica cu e 
victimanan di e ofensanan 
sexual den 50% ta bou di e 
edad di 12 aña. Banda di esey 
a indica cu e hobennan di 
Aruba (11-13 aña) den com- 
paracion cu e hobennan di 
Hulanda (16-19 aña) ta hopi 
mas sexual activo, cual ta 
crea posibilidad mas grandi 
riba un comportacion sexual 
riesgoso sin e conocemento 
adecuado. Investigacion di 
Adrianssens (2003) a indica 
cu abuso sexual tin un im- 
pacto grandi riba e hoben- 
nan, unda ta causa daño den e 


desaroyo celebral. Alrededor 
di 20% di adulto cu a sufri di 
abuso sexual ora tabata mu- 
cha, tabatin problema severo 
di psicopatologia den edad 
adulto, incluyendo e trastor- 
no di identidad disociativo. 

Comision Abuso di Mucha 
HOH 

Na Hospital a lanta un comis- 
ion di abuso di mucha riba 
nan propio iniciativa, debi na 
e casonan cu tabata presenta. 
Na 2014 nan a atende 63 caso 
y na 2015, 59 caso di cual e 
categoria 0-5 aña ta esun mas 
afecta. E rapport di e comis- 


ion aki a indica cu mayoria 
di e prome inscripcionnan 
ta drenta via poli di dokter di 
mucha y a pesar cu den 2014 e 
cantidad di caso cu a drenta a 
baha, e gravedad y intensidad 
di e casonan tabata violenta- 
mente. Nan a premira cu e 
casonan lo redobla y e ten- 
dencia aki lo sigui den 2016. 

Investigacion genital 
Loke ta cuestionabel y con- 
denabel ta, cu e dokternan 
di mucha mester uza nan 
propio camara digital priva 
pa saca potret di e posibel 
spoornan actual di e ofensa, 


paso no tin un colposcoop 
(un camara adecua y instru- 
mento confiabel pa e.o. hues 
pa saca potret internamente) 
presente. Esaki a conduci cu 
tin algun situacion, unda cu 
no tin material di imagen 
disponibel, door di ausencia 
di un propio camara. E victi- 
manan tambe por bay di bi- 
aha hospital pa un investiga- 
cion genital, prome cu bay 
haci e declaracion (aangifte). 
Imagina boso, cu durante e 
periodo cu a traha e rapport 
aki, tabatin alrededor di 1 pa 
2 cliente pa siman, cu ta meld 
pa un investigacion genital. Y 
ta referi na abuso cronico di 
cual varios biaha ta bin di e 
mesun famia of generacion. 

Ta bon pa enfatisa, cu e chens 
pa haya e spoornan mas gran- 
di ta entre 4 pa 5 dia despu- 
es di e delito y despues di e 
periodo aki, e chens pa haya 
e spoornan ta baha y esey ta 
preocupante. E motibo cu 
hospital no ta pone e col- 
poscoop como prioridad, ta 
entre otro door di e taboe di 
e topico y ta prefera evit’e. E 
costo fmanciero ta rond di 3 
mil dollar y e falta di e ma- 
terial adecuado aki tin con- 
secuencia, pasobra e eviden- 
cia fisico di abuso sexual por 
establece den solamente 1 pa 
13% di e casonan. 

Parlamentario Edgard Vrolijk (MEP): 


‘Mike Eman a pidi pa un instancia controla finanzas di nos pais’ 



ORANJESTAD - Por a 
tuma nota cu diripiente 
CAFT a tuma un postura 
hopi diferente na locual el 
a bin ta tuma cu Gabinete 
Mike Eman 1 y 2. Den 
e periodo ey, tabatin un 
actitud hopi conformista 
y sigur a laga di desea den 
su trabou pa controla y 
percura pa tin un finanzas 
publico duradero. 

Na 2014 ora cu a constata cu 
nos presupuesto tabata uno 
irealistico y cu e consecuencia 
cu nos a haya un KB, CFT e 
tempo ey a haya e mandato di 
Hulanda pa controla pa 2015 
e presupuesto y tambe Mike 
Eman su mes a firma un 
protocol dia 2 di mei 2015, 
unda e mes ta pidi pa bin 
cu un instancia pa controla 
fmanzas di nos pais, minando 
nos autonomia fmanciero. 
E poder di parlamento pa 
aproba un presupuesto a 
ser hala un banda, y CAFT 
tin e ultimo palabra hunto 
cu Hulanda pa aproba un 
presupuesto. Nos por corda 
con Mike Eman, miho 
conoci como Mike Ensure a 
bay yora, a bay den un welga 
di hamber y a ser yama como 
Bipolaire Tienermeisje y 
nada no a pasa, pasobra e mes 
a pidi pa CAFT, y na fmal 
di dia su mesun parlamento 
a aproba esaki na augustus 
2015. 

Speransa di CAFT 
Pero ora pueblo a kere cu bou 
CAFT nos debe, cu na 2015 
tabata 80.8 % di nos GDP lo 
conoce un mehoracion, ta 
pio el a bira. A yega den un 
periodo di 3 aña na 93% di 
nos GDP y na 2018 nos a paga 
213 miyon florin na interes, y 
pa 2019 pa mal gobernacion 
di Mike Eman, e pago di 
interes lo ta di 230 miyon 
cu ta perhudica pueblo di 
haya inversionnan necesario. 
Por ehempel, cu e placa 
ey nos por a traha scolnan 
nobo y sigur modernisa tur 
scol na Aruba den un aña. 
Pero CAFT a prefera di para 
wak, pasobra a bisa Gabinete 
Mike Eman cu mester baha 
gasto (5% anualmente) di 
personal drasticamente, y pa 
no firma ningun prestamo 
pa proyectonan PPP, pasobra 
no tin claridad di unda lo 
saca e placa pa paga esakinan. 
Pero cu cooperacion di 
Hulanda y CAFT a sigui y a 
firma prestamo pa Avenida 
Watty Vos Boulevard, Green 


Corridor, Hospital y tur e 
edificionan di MFA. Hulanda 
y CAFT a para keto wak 
esakinan pasa y no a pone 
ningun ultimatum. Y banda 
di esaki, a sigui yena e aparato 
gubernamental cu hende y 
tambe firma contractonan pa 
loco pa trabou, pero tambe 
cu por ehempel Phillips, 
unda cu a sigui dispidi placa 
di pueblo, mientras cu 
CAFT y Hulanda a para wak 


y a permiti tur e maneho 
fmanciero desastroso pa pais 
Aruba. 

Awor CAFT cu otro tono 
Awor CAFT ta sali bisa cu 
maske e Gobierno actual 
no a gasta mas di locual el 
a presupuesta pa 2018 y pa 
2019 a reduci nos deficit na 25 
miyon, unda cu bou CAFT y 
Gobierno di Mike Eman esaki 
mester a yega na 2017. Pero 


al contrario, nos a hereda un 
deficit di 155 miyon florin, 
y pa 2018 un deficit di 275 
miyon cu nos a reduci pa 
147 miyon, y pa 2019 na 25 
miyon, cu ta muestra di bon 
gobernacion y maneho di 
fmansas sostenibel. Pero awo, 
CAFT ta bin grita cu prome 
cu fin di aña mester baha 
personal cu 14 miyon florin, 
y tambe no ta contento cu a 
institui un fondo pa e crisis 


social plan. Sigur ta lamenta 
cu a laga hunto cu Gobierno 
di Mike Eman un pais cu 
mester tabata uno di 5 strea, 
a lag’e den ruina total y awo e 
parti mas vulnerabel, unda cu 
nos kier yuda pa trece alivio 
pa nos muchanan, y sigur mi 
persona ta para pa esaki. 

Kico CAFT kier? 

Ta sinti cu CAFT kier prome 
cu fin di aña, e temporada 
di famia y harmonia pa kita 
hende, por lo menos 500 
trahado for di Gobierno. 
Esaki ami sigur no lo para pe, 
pasobra nan no tin culpa cu 
Mike Eman a hiba un maneho 
desastroso y cu permiso di 
Hulanda y CAFT, y awo e 
homber y muhe Arubiano 
tin di paga pa esaki. Ta kico 
e pueblo aki y en special e 
cuerpo di ambtenaarnan a 
haci Mike Eman y AVP? Ta 
kico mas ta nan mal deseo 
pa e trahado? Mi lo kier wak 
si parlamentarionan di AVP 
actual lo para firme cu nos, pa 
Hulanda y CAFT no masacra 
e cuerpo di ambtenaar, unda 
cu si Mike Eman a keda na 
poder e lo a sacrifica nan 
sin misericordia pa keda na 
poder, y sigur den esaki Mike 
Eman lo a permiti Hulanda 
y CAFT pa kita tambe nan 
Gelijk Bedrag, Bashi premie 
y vakantieuitkering. 

Mi persona Edgard Vrolijk 
y sigur nos Promer Minister 
Evelyn Wever-Croes hunto 
cu Xiomara Ruiz Maduro, 
Minister di Finansa, 
Economia y Cultura, ta 
trahando cu alma y cuerpo 
pa sanea nos situacion 
fmanciero, y ta para schouder 
cu schouder cu trahadonan di 
gobierno, pasobra nan hunto 
cu fraccion di MEP ta para pa 
e trahado y no lo permiti pa 
culpa di Mike Eman y su mal 
maneho hunto cu Hulanda y 
CAFT pa perhudica pueblo y 
e homber y muhe trahado. 

Pa termina, esaki ta pakico 
hamas y nunca un entreguista 
manera Mike Eman y su 
partido AVP no mag di 
yega mas den gobernacion, 
pasobra nan ta simbolo di 
desaster fmanciero pa pais 
Aruba. Pa termina, mi sa cu lo 
ta momentonan dificil, pero e 
Arubiano semper a sa di sali 
di tur adversidad pa por laga 
nos pais progresa, y p’esaki 
por pasa hamas y nunca AVP 
ni Mike Eman no mag yega 
na poder. 

Parlamentario Alan Howell (POR): 

‘San Nicolas tambe ta hayando su atencion debido cu decoracion di Pasco’ 


ORANJESTAD - Parlamentario di POR, Alan Howell a 
duna di conoce cu por a tuma nota cu gobierno a cum- 
insa cu decoracion di Pasco den caya di San Nicolas. 
Di e forma aki ta dunando e atencion na e parti pariba 
tambe den e temporada aki di aña asina gusta pa tur 
hende, unda e ambiente di amor, paz y alegria ta re- 
salta. 

Sr. Howell ta hopi contento cu e atencion cu ta dunando San 
Nicolas den e aspecto aki tambe, y ta probecha e oportunidad 
aki pa invita pueblo pa un bunita actividad di Pasco dia 24 
di november, Ambiente Social di Fin di Aña. E evento aki lo 
tuma luga na Promenade y ta wordo organisa door di gobi- 
erno y San Nicolas Business Association. Bini un bini tur. 




Plataforma Hobennan Profesional: 

‘E responsabilidad di un doño di trabou pa trahadonan na pia di trabou’ 



ORANJESTAD - Na varios oca- 
sion, tin trahadonan cu ta haya 
un incidente na pia di trabou. 
Pregunta cardinal den e cuadro 
aki ta; kico ta cay bou di e respon- 
sabilidad di un doño di trabou pa 
su trahadonan na pia di trabou? 
Nos lo trata di duna un contes- 
ta riba e pregunta aki basa riba 
articulo 7A:1614X y hurispru- 
dencia relaciona cu e tema aki. 

Articulo 7A:1614X inciso 1 di nos 
codigo civil den ta prescribi cu e 
doño di trabou tin e obligacion di 
tuma e medidanan necesario pa e 
area di trabou, artefactonan of otro 
herment cu ta wordo uza pa eherce 
e trabou no causa ningun daño na e 
trahado. Esaki ta un responsabilidad 
cu ta cay riba e doño di trabou. Ki ora 
e doño di trabou ta para responsabel 
pa e trahado? Si no cumpli cu e re- 
sponsabilidad ariba menciona e doño 
di trabou mester para responsabel pa 
e daño causa na e trahado durante 
ehercemento di su trabounan, segun 
articulo 7A:1614X inciso 2. E me- 
sun articulo aki ta pone enfasis riba 
dos excepcion. Si dado caso e doño 


di trabou demostra cu e la cumpli cu 
e obligacion describi den inciso uno 
e ta exonera di su responsabilidad. E 
otro excepcion tin di haber cu e tra- 
hado mes. Si e doño di trabou dem- 
ostra cu e daño cu e trahado a ricibi 
ta pa su mesun falta sea intencional- 
mente of propio imprudencia tambe e 
lo wordo exonera. 

Articulo 1614x ta wordo reenfor- 
sa cu hurisprudencia. E casonan Per- 
ez/Casa Grande y Bayar/Wijnen 
ta pone enfasis ariba e responsabi- 
lidad di e doño di trabou. Den am- 
bos hurisprudencia e doño di tra- 
bou tin e responsabilidad pa tuma 


medidanan rasonabel y of necesa- 
rio pa preveni cualkier tipo di inci- 
dente na pia di trabou. Advertencian- 
an verbal of por escrito no ta suficiente, 
pa motibo cu e doño di trabou mes- 
ter tene cuenta cu e ehercemen- 
to diario di algun tareanan lab- 
oral por hiba facilmente na descui- 
do di e trahado. E punto aki ta rekeri pa 
e doño di trabou tuma medidanan 
di siguridad constante y efectivo a base 
di e tipo di trabou, e conocemento di 
e peliger, e gravedad di e consecuen- 
cianan y e facilidad pa tuma e medi- 
danan necesario. 

Plataforma pa Hobennan Profe- 


sional (PHP) ta spera di por a infor- 
ma e ciudadano nan un tiki mas to- 
cante e tema di e respon- 
sabilidad di e doño di tra- 
bou y derecho di e trahado ora cu 
tin incumplimento. Cada caso ta de- 
pende di nan circumstancian- 
an specifico. PHP ta trata na aplica e pa- 
labranan mas adecua na Papiamen- 
to ora di referi na e leynan of huris- 
prudencia ya cu esakinan ta den idio- 
maHulandes. EnotaeintenciondiPHP 
pa reemplasa ningun profe- 
sional cu ta defende nan clien- 
tenan den corte, sino pa e ciudadano tin 
un poco conocemento basico di nos 
leynan y su derechonan. Si e ciudada- 
no ta sinti cu su caso ta uno cu mes- 
ter di accion inmediato nos ta re- 
comenda pa acudi serca un hu- 
rista of su abogado di preferen- 
cia. PHP tey tur diasabra di 2pm 
- 4pm na Cas di Partido AVP pa infor- 
ma pueblo tocante temanan manera 
esaki y hopi mas. 

Scirbi pa: 

Jessica Burgos & Gerick Croes 
Studiantenan di Facultad di Derecho 
na Universidad di Aruba. 







































B NPW 


ORANJESTAD - Grupo 
di oracion ‘the Voice of 
Jesus’ ta invita henter 
pueblo di Aruba pa 
diasabra awo, dia 24 di 
november na Koyari pa 
8or di anochi. 

Nos lo bay tin e Sto. Rosario, 
Bijbel y oracionnan y 
cantonan. Pa e diasabra aki, 
Vidente Valerie lo ta presente, 
y e lo bay papia tocante di un 
topico hopi importante. 

Tur diasabra tin bon 
topiconan y hopi interesante 
pa boso bida. P’esey un 
invitacion ta bay pa un y tur 
pa asisti sin falta na e anochi 
di oracion hopi importante 
aki. Bini uno, bini tur. 

Invit acion pa or acion na Koyari 



Parokia ‘Inmaculada Concepcion’ Santa Cruz tin Fiesta Patronal 


ORANJESTAD - Parokia 
di Santa Cruz ta celebra 
fiesta di nan Patrono 
Tnmaculada Concepcion’ 
cu Sacrificio di Misa 
nacional pa clausura Aña 
di Hubileo di Bisdom di 
Willemstad. 

Como preparacion pa e gran 
celebracion aki, a organisa e 
siguiente actividadnan: 
Nobena: for di diahuebs, 
dia 29 di november pa 
diabierna, dia 7 di december. 
Entre dialuna pa diasabra, 
lo cuminsa pa 6:15pm 
cu ofrecemento di Santo 
Rosario na Mama Maria 
y Misa canta pa 7:00pm. 
Diadomingo ta cuminsa pa 
8:15am, sigui pa Sacrificio di 
Misa canta pa 9:00am. 

Tur Pastoor y nan parokiano 
ta invita pa tuma parti na e 
nobena aki. 

24 ora di adoracion: 
diabierna, dia 7 di december, 


mesora despues di Misa cu 
Exposicion di Santisimo te 
6:00 di mainta. 

Santo sacrificio di misa: 
diasabra, dia 8 di december 
pa 6:00am. Despues di Misa, 
ta sigui cu Adoracion na 
Santisimo henter dia te 6:00 
di atardi. 

Procesion cu Santisimo y La 


Birgen: 6:00pm pa 7:00pm. 

Fiesta di Tnmaculada 
Concepcion’ cu misa nacional 
y clausura di aña di hubileo di 
Bisdom di Willemstad. Misa 
Solem celebra pa Mgr. Luis 
Secco y pastoornan di tur 
otro parokia, cu canto di Coro 
Mixto di Santa Cruz. Lo no 




tin misa den otro parokianan. 

Pastoor Jairo Maduro ta invita 
tur parokiano y henter pueblo 
di Aruba, specialmente 
esunnan cu ta forma parti 
di gruponan di devocion 
Mariano y otro Santonan, 
di oracion carismatico, 
Peregrino, Misionero, 


Neocatecumenado, pastoral, 
parokial, integrantenan di 
koornan, scolnan, chikito, 
hoben y grandi pa participa 
na e gran celebracion patronal 
y pidi La Birgen Maria, 
Mama di Hesus, pa intercede 
cerca su Yiu pa bienestar 
spiritual di Aruba y henter su 
comunidad. 



Cu inmenso tristesa na mi corason, mi ta 
participa fayecimento di mi casa; 



Eleuterio Croes 

mihor conoci como Theo 
*20-02-1952 - t20-11-2018 

Acto di entiero lo wordo anuncia despues. 

























DIAHUEBS 22 NOVEMBER 


^flOBITUARIO 



“Señor ta mi wardador, mi’n tin falta di 
nada 

Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu hopi tristesa pero conforme cu boluntad 
di Dios nos ta anuncia cu a bai laga nos den 
brasa di Señor: 



Susanita B. Flanegin 

Mihor conoci como ‘Lucia’ 
*06-09-1945 - fl9-l 1-2018 

Acto di entiero lo wordo anuncia despues 



-“=- 

- 




Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 
Salmo 100:4 


Cu dolor na nos curazon 
nos ta anuncia fayecimento di: 



Maria Dirksz 

Mihor conoci como ‘Tanchi Ia’ 
*02-05-1953 - U5-11-2018 

Acto di entiero lo wordo anuncia despues 


_ „ ora 

spo- 



"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu profundo tristesa na nos curazon pero conforme cu 
boluntad di Dios nos ta anuncia cu a bay sosega den 
brasa di Señor na edad di 86 aña 



Sra. Gertrudis Geerman 

Mihor conoci como Truus' of Tuda ; 
*15-11-1932 + 18-11-2018 


Na nomber di su 

Yiu 

Nieto 

Nieta 

Rumannan: 


: Nivia y Masoud Doolabi - 
: Arwin 
: Yalda 


Geerman 


Maria y +Goy Carolina-Hernandis 

Maiky Hernandis y famia 

Dichi y Luisa Hernandis 

Bibi Hernandis 

Siro Hernandis 

Sylvia Inocencia-Hernandis 

Juan (Candel) Hernandis 

Roberto (Nol) y Susana Hernandis 

Reina Hernandis 

Lienchi y Oscar Rosel-Hernandis 


Sobrina y sobrinonan: 

Evelyn, Jacky, Debbie, Jolanda, Lisette, Julissa, Franklin, 
Pappino, Franco, Sulaika, Melissa, Robert, Ramsey, 
Remy, Randy, Roberto, Keoma, Kristy, Etienne y 
Stephanie 

Consuegronan: Ali Asghar y Soraya Doolabi 
Amigo y amiganan di cas: 

Joe Larmonie, Nanachi Geerman y famia, Rica y Evaristo 
Ras y famia, Bertha y Candy Kelly y famia, Isenia 
Geerman y famia, Mohsen y Madeline Doulabi y famia 

Ihanan: 

Judith Geerman, Tina Werleman-Geerman, Rolando 
Geerman, Evelyn Dubero-Carolina, Omayra Deluvia- 
Geerman 

Personal y compañeronan di San Pedro di Verona 
Dita Hoek y Chantal 

Y demasfamia: Geerman, Doolabi, Hernandis, Carolina, 
Inocencia, Rosel, Dubero, Thijs, Laclé, Hernandez, Riley, 
Erasmus, Ras, Kelly, Loefstop, Werleman, Fowler, 
Briesen, Leon, Webb, Paesch, Dania, Larmonie, Doulabi 
y Ridderstap. 

Ta invita pa e acto di entiero cu lo tuma luga diahuebs 
22 di november 2018 di 2or pa 4or di atardi na misa 
Inmaculada Concepcion despues saliendo pa santana 
catolico Sta Maria na Sta Cruz. 

Oportunidad pa condoleer diaranson 21 di november 
2018 di 7or pa 9or anochi na Aurora Funeral Home. 

Nos disculpa si den nos tristesa nos por a lubida cualkier 
persona. 



“The Lord is my light and my salvation; whom shall I 
fear? the Lord is the strength of my life; of whom shall 
I be afraid? 

Psalm 2 7 Verse 1 

With deep sorrow we announce the passing away of: 



Evelyn I. Hughes 

Better Known as: 6 Eva’ 

Sunrise: February 26,1947 
Sunset: November 19, 2018 

Left to moum are her: 

Children: Noella Brown & Algenis Gomez and family 
Roderick Brown & Bhartie Parbhoe and 

family 

Ex-Husband: Roderick A. Brown 

Grandchildren: Shevon Marlin & Michael Clark and 

family 

Shaylene Brown 
Joell Smith 
Naiimah Brown 

Great grandchild: Malachi Clark 
Brother: Elmer & Ria Hughes and family 
Caretaker: Marva Jack “Mapi” 

Nieces and nephews: too numerous to mention 

She was related to: Hughes, Gumbs, Brown, Jowett, 
Larmonie, Wrighton, Clasquin, Flemming rest of the 
family too numerous to mention. 

Neighbors from Essoville, Friends too numerous to 
mention. 

We apologize if during our grief we forgot to mention 
any name or family 

The funeral will take place on Friday November 23, 
2018 at 4:00 pm at Ad Patres Funeral Home and 
from there to the Central Burial Ground in Sabana 
Basora. The body of Evelyn will be laid out from 2:00 
pm at Ad Patres Funeral Home. 

Opportunity for condolences: 

Ad Patres Funeral Home 
Thursday November 22, 2018 
from 7:00 pm to 9:00 pm 

We regret that after the funeral we cannot receive 
condolences at home 

Staff and Management of Ad Patres funeral home extend 
their most sincere condolences to the family. 
Condolences can be sent through our e-mail address or 

website adpatresnv(a),hotmail. com 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 21 Nov 2018 Anochi 


Sorteo # 6640 


1356 


6568 


4072 


Sorteo # 5684 


0643 




Sorteo # 389 


8839 




Sorteo # 4443 


6607 


Acuario 


K0B50U 


Sorteo # 2244 


8065 


0782 


3916 


iorto 


Sorteo # 1952 


05 - 10 - 11 - 13-35 


Joker 3 Letter G 


0 

x Jackpot I 

1 

x Match 4+ 

5 

x Match 4 

205 

x Afl. 12,00 


250.000,- 



I Sorteo # 4598 || 

0 

x Jackpot 

4 

x Match 4 

125 

x Afl. 8,00 


03 - 09 - 13 - 20-26 


Proximo Jackpot 


63.000,- 



áSStMSHJS 



diario 3667 - 7025-1638 


SUPERj 


2390 


FLAMINGO 


9871 - 6863-1780 



Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 21 Nov 2018 Merdia 



Sorteo # 2398 


6733 


8016 


0544 



Sorteo # 2398 


8531 




Sorteo # 454 


2949 




Sorteo # 2398 


9049 


Libra 


umo 


Sorteo # 


Joker 


Letter 


0 

x Jackpot 1 

0 

x Match 4+ 

0 

x Match 4 

0 

x Afl. 12,00 


240.000,- 



) 

| Sorteo # 1 

0 

x Jackpot 

0 

x Match 4 

0 

x Afl. 8,00 


Proximo Jackpot 


62.000,- 



Sorteo # 

0 

x Jackpot I 

0 

x match 4 

0 

x Afl. 500,00 

0 

x Afl 50.00 

0 

xAfl.15,00 


Mega Ball 




625.000,- 






E distancia lo fortalece bo bida amoroso. 
Cosnan cu ta haci bo inkieto tanto eco- 
nomico como laboral ta pa soluciona, pero 
bo no mester ta impaciente, paso asina lo 
bo no resolve nada. Number: 17, 28, 38 y 
49. 

Ta acerca encuentronan carga di emocion. 
E circunstancianan di pasado lo cuminsa 
mira cu un sentido obhetivo y realista. Bo 
intuicion di Tauro, lo fortalece bo decisi- 
onnan y boluntad. Number: 16, 27, 37 y 
Tauro 48 

Ta envolve bo un tono yena di fantasia. 
Sigui bo curason y no laga bo mes envolve 
pa nada negativo pues na e momentonan 
P aki bo tin di bo parti un gran energia plan- 
etario. Number: 15, 26, 36 y 47. 

Geminis 


Descubri facetanan nobo di un persona 
significativo pa abo. Ta defmi bo sentimen- 
tonan di un manera diferente y positivo. 
Sigui atentamente e desaroyo di e acontec- 
imento. Number: 14, 25, 35 y 46. 




Cancer 


Afl. 925 .000,- 


No bira inkieto si algo tarda pa yega. E fin 
di siman aki lo bay pasa varios cos cu ini- 
cialmente por saca bo di bo centro emo- 
cional, pero cu despues lo traduci den algo 
hopi positivo. Number: 13, 24, 34 y 40. 



Leo 


Ta straño y inespera e tono di awe. Lo bo 
sinti bo mes sigur den un cuestion senti- 
mental. Tambe e dia ta envolve cu un tono 
di responsabilidad y lo bo sinti bo mes den 
control. Number: 11, 22, 31 y 38. 

Bo ta sinti bo mes sigur di bo sentimenton- 
an. Lo surgi situacionnan nobo cu lo pone 
bo memey di scenarionan diferente. Miho 
ta pa bo canalisa bo energia den actividad- 
nan productivo. Number: 10, 21, 30 y 37. 



Libra 


No complica bo bida cu un hende instabil. 
A cuminsa loke ta yama bo “aña nobo di 
bida” o sea, e ciclo cu ta sigui inmediata- 
mente bo periodo di cumpleaños. Lo bo ta 
hopi ocupa. Number: 9, 20, 29 y 36. 



Scorpio 



Esaki ta bo ciclo di cumpleaños. Separa 
amor di aventura. Tin ondanan di revitali- 
sacion sentimental den bo panorama amo- 
roso y economico. Inclusivo ta posibel cu 
lo bo ricibi placa. Number: 8, 18, 27 y 46. 

Sagitario 

Lo bo actua di un forma inteligente y mad- 
ura. Ta sosodiendo un transito planetario 
importante cu lo yuda bo pone bo pianan 
bon planta riba tera y haci decisionnan ad- 
ecua. Number: 7, 13, 17 y 36. 

Capricornio 

Lo bo tin hopi bon opcion dilanti di bo. E 
dia lo cuminsa di un forma harmonioso, 
yudando bo haya solucionnan na bo prob- 
lemanan y tin bo mente na paz. Number: 
19, 30, 40 y 51. 




Aquario 


Afl. 925.000,- 


muiic 



Bo por ta den un tono algo fastioso. No 
bisa cosnan pa bisa, sino pensa bon loke bo 
ta papia ya cu e por ta den un tono cu no lo 
yuda bo bisa claramente loke bo tin cu haci. 
Number: 18, 29, 39 y 50. 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Botica na warda 


Oranjestad: San Nicolas 

Paradera Tel. 588 6638 Seroe Preto Tel. 584 4833 


Oranjestad 


San Nicolas 


Dr. Ramautar 
Tel. 584 4280 


Dr. Jones 
Tel. 583 9919 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 

Schedule november 2018 



SAT | 

IV1 

l SUN 

M 

1 

»1 

| WED | 



fiT| 


THU 

FRI 



« 1 1 


■avm 


. 

_ _ _ 


ZUIDERDAM 

13.00 


23.00 


c 

ROYAL CUPPER 

09.00 

18.00 

F 

NORWEGJAN SUN 


10.00 


18.00 


B 





KONINGSOAM 


07.00 


17.00 


c 

FREEWINOS - DEPT. 




23,15 


G 





marella explorer 

08.00 

23.00 

C 





MEINSCHfFFS 


0730 


19.00 


8 

FREEOOM of the seas 


07.00 


23.00 


C 

FREEWINOS 


06.00 


t *** 


£ 





CARNIVAL HORtZON 


07:00 


16:00 


B 

CARIBBEAN PRfNCESS 


07.00 


17.00 


C 





NORWEGIAN STAR 


08.00 


20.00 


B 

VIKING 0R!0N 


12.00 


23.00 


C 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 


584-4606 

4 Centro Medico 

584-5794 

Central 


585-1965 

Dakota 

588-7364 

Del Pueblo 


582-1253 

Eagle 


587-9011 

Kibrahacha 


583-4908 

Maria 


585-8145 

Di Servicio Noord 

586-4606 

Oduber 


582-1780 

Paradera 


588-6638 

San Lucas 


584-5119 

San Nicolas 


584-5712 

Santa Anna 


586-8181 

Santa Cruz 


585-8028 

Sero Preto 


584-4833 

Trupial 

583-8560 

UTILIDAD 


Setar 


117 

Web 


525-4600 

Elmar 


523-7147 

FUNERARIA 

Aurora 

588-6699 

Ad Patres 


584-2299 

OliveTree 


584-8888 

Royal Funeral H. 

586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates -11/21/2018 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.32 

1.34 

1.36 

CHF 

179.09 

179.81 

180.61 

GBP 

2.21 

2.26 

2.32 

JPY 

156.10 

157.53 

159.11 

EUR 

201.37 

203.21 

205.25 

DKK 

26.25 

26.97 

27.77 

NOK 

19.86 

20.58 

21.38 

SEK 

18.65 

19.37 

20.17 

For amounts up to Afl. 100,000 


















































































































































































B NPW 


SERVICIOI * 29 


DIAHUEBS 22 NOVEMBER 2018 


Pronostico 
di 

Tempo 

Tempo: 

Parcialmente te brevemente 
hopi nubia cu chens pa local- 
mente un awasero. 

Temperatura maximo 31 gra- 
do Celsius y temperatura minimo 26 grado Celsius. 

Solo lo baha awe nochi 06:llpm y lo sali mañan mainta 
06:41am. 

Biento: 

Modera for di direccion generalmente oost; 

Forsa 3 te 4 (20 te 30 km/ora, 7 te 16 nudo) 

Den dia bastante fuerte te posiblemente fuerte den rafaga; 
Forsa 5 te 6 (31 te 50 km/ora, 17 te 27 nudo). 

Situacion general di tempo: 

Den proximo 24 ora, humedad induci pa un disturbio 
na nivelnan mediano y mas halto di atmosfera lo soru pa 
temporalmente mas nubia pasa riba region local. Pa e mo- 
tibo aki por spera principalmente den oranan di marduga 
y mainta algo di awasero riba cierto partinan di e isla. 

E awaseronan por causa molester temporal na cierto par- 
tinan. 



Condicion di lama: 

Olanan di lama lo ta for di direccion oost cu haltura di 4 
te localmente 7 pia cu e olanan di mas halto na costanan 
oost te noordwest di e isla. 




Pdm Boach Plóio 
Aruba | 586.0074 


Caribbean 

Cinemas 


MEGAPLEX 8 

only fHraPhsr ifl Anrbo oll s+odiujn 
cuibbeor.cinomái.dorn ffl Caribbftan Cinemab- Arubu 


NOVEMBER 22 - 28 

BCA ta lansa un encuesta nacional tocante 

inclusion financiero 



ORANJESTAD - Inclu- 
sion financiero ta e ambi- 
cion pa haci servicionan 
financiero accesibel pa 
tur individuonan y com- 
panianan. Como tal, e ta 
un parti integral di e desa- 
royo economico di Aruba 
y ta forma e base di bi- 
enestar financiero di nos 
comunidad. Durante di e 
periodo di 19 di novem- 
ber te cu 17 di december 
proximo, Banco Central 
di Aruba (BCA) lo tene e 
encuesta relaciona cu in- 
clusion financiero. 

E meta di e encuesta aki ta 
pa BCA adkiri informacion 
valioso tocante e nivel di ac- 
ceso na y uzo di productonan 
y servicionan financiero door 
di individualnan. E data ob- 
teni lo yuda BCA determina 
su maneho pa fomenta inclu- 
sion fmanciero na Aruba. 

Pa yuda BCA colecta e da- 
tonan importante aki, un 
grupo selecta di encuestado 
lo bishita diferente hogar na 


Aruba y haci esaki na nomber 
di BCA. E personanan aki lo 
haya un carnet cu e logo di 
BCA pa identifica nan mes. 
Nan tin e obligacion pa tene 
tur informacion cu nan ricibi 
confidencial. 

BCA ta consciente cu un par- 
ti di e informacion aki por ta 
sensitivo y p’esey ta enfatisa 
cu e encuesta aki ta comple- 
tamente anonimo. Tambe 
BCA ta garantisa cu tur in- 
formacion obteni lo wordo 


trata confidencialmente y uza 
solamente pa metanan esta- 
distico y pa mehoracion di 
maneho di BCA. 

BCA ta spera cu comuni- 
dad lo coopera cu e encuesta 
importante aki. Si tin cual- 
kier pregunta ariba e topico 
aki, por tuma contacto li- 
bremente cu Sra. Elmelynn 
Croes, Economista na BCAy 
alabes lider di e proyecto aki, 
na tel. 525-2230 ofvia e-mail: 
e.croes@cbaruba.org. 


Ultimo Milieustraat di aña lo ta den tur bario 


ORANJESTAD - En conexion cu cel- 
ebracion di temporada di fin di aña, e 
ta un tradicion cu Serlimar Sui Gene- 
ris conhuntamente cu e aporte di Aruba 
Tourism Authority, A.T.A., ta organisa e 
ultimo Milieustraat di aña. 

Manera tradicion di tur fin di aña, Milieustraat 
2018 lo cuminsa den luna di November y lo 
termina den luna di December y lo tuma luga 
den tur bario di Aruba. E fechanan cu Mi- 
lieustraat 2018 lo tuma luga ta; 

• 18 - November - 2018: Colegio Fe- 
lipe B. Tromp, Noord 

• 24 - November - 2018: Centro di 
Bario Playa Pabou, Oranjestad 

• 25 - November - 2018: Don Elias 
Mansur Ball Park, Dakota Oranjestad 

• 2 - December - 2018: ex. Lucky 
Store, San Nicolas 

• 8 - December - 2018: Centro De- 
portivo Betico Croes, Santa Cruz 

• 9 - December - 2018: Centro De- 
portivo Rooi Afo, Paradera 

• 16 - December - 2018: Veld Univer- 
sal, Pos Chiquito - Savaneta 

Na cada fecha lo bay tin 4 container di Ser- 
limar S G disponibel entre 7’or di mainta te 
cu 2’or di merdia. Tur habitante di bario y 
bisindario por haci uzo di e oportunidad aki 
pa benta articulo di cas, sushi di cura of otro 
tipo di desperdicio afo den e container nan 
disponibel. Ploeg di Mantencion Bo Bario lo 
t’ey presente pa asisti habitante nan cu mester 
ayudo pa transporta nan desperdicio cu kier 


deshaci di dje. Serlimar S G kier pa e comu- 
nidad di Aruba marca e fechanan aki pa asina 
no perde e oportunidad pa deshaci di des- 
perdicio na cas y asina cumpli cu e tradicion 
di limpieza pa e temporada di fin di aña. Pa 
ricibi e ayudo di Mantencion Bo Bario por 
yama 5974270 pa registra e adres pa e dia di 
limpieza. 

Serlimar S G kier haci tambe un peticion 
special na e comunidad di Aruba pa no tira 
paña, sapato, co’i hunga of buki afo, cu ta den 
bon estado y cu por wordo uza. Por colecta 
esaki nan y tuma contacto cu Serlimar via 
Facebook Messenger of na telefon 524-5080 
pa asina nos yuda un ruman den necesidad. 
Esaki ta en conexion cu un proyecto nobo 
conhuntamente cu Fundacion Pa Nos Co- 
munidad pa asina yuda esnan den necesidad 
pa e temporada di fin di aña. 

Serlimar S G ta sumamente contento cu e 
colaboracion di parti di A.T.A. cu ta haci cu 
e accion di limpieza grandi pa fin di aña posi- 
bel. A.T.A. hunto cu e proyecto di Ban Serio 
ta enfatisa cu nos tur ta aporta y sigur mester 
reconoce nos impacto nos por tin ariba Aru- 
ba. Pa mas información di Milieustraat 2018 
of e proyecto nobo cu FPNC por manda Ser- 
limar un mensahe via Facebook Messenger 
na @serlimararuba of por tuma contacto cu 
nos Marketing & Sales Department. Pa haci 
peticion pa bo bario tambe bin na remarca 
pa Milieustraat 2019, por manda peticion via 
email na Serlimar S G marketing@serlimar. 
com. Pa raporta infraccion di desperdicio por 
bishita www.infraruba.com. 

Invitacion na comunidad pa 
cendemento di Mini Pueblo di 
Luz na Web Aruba 


ORANJESTAD - Kico un casita, vuurtoren, tienda di 
mangel y cos di hunga tin di haber cu un compania di 
awa y energia? Esey comunidad lo por haya sa diasabra 
awor, dia 24 di november. 

Desde 7.30 di anochi, WEB Aruba lo inaugura e mini pueblo 
di luz na entrada principal di WEB na Balashi. Asina e com- 
pania ta duna inicio na e temporada di fin di aña. Comunidad 
henter ta invita pa join. 

Adorno di luz durante fin di aña ta un aspecto cultural di nos 
isla cu ta hopi aprecia pa comunidad. E aña aki, e grupo di 
empleado di WEB encarga, a scoge e tema di un c mini pueblo’ 
segun e concepto ‘village’. Muchanan lo por sinta den slee y 
saca potret. Gaita Las Unicas lo percura pa e ambiente musical 
entre 8or y lOor di anochi. 

Esaki ta un oportunidad pa tin un gran celebracion familiar cu 
canticanan tipico di Pasco den un ambiente Navideño di luz y 
hopi color. Pa mas informacion of posibel pregunta por referi 
na WEB Aruba su pagina di Facebook. 




SV Blue Marlins ta anuncia 
nan ultimo proyecto di 2018 

ORANJESTAD - SV Blue Marlins ta pidi pueblo di 
Aruba pa yuda e muchanan cu nan ultimo proyecto di 
aña, ‘Field of Dreams: If you build, they will come’. 

Blue Marlins ta pidi henter pueblo di Aruba pa yuda e 
muchanan cu ta nan landelijke collecte actie cu tin como 
nomber: ‘Field of Dreams: If you build, they will come’. 

Riba fechanan 24 y 25 di november, como tambe 1 y 2 di 
december, comunidad por yuda cu cualkier placa los of dona- 
cion, cu lo tin como meta pa yuda caba di construi e veldnan 
na Saliña Cerca. 

E 'Field of dreams’ aki lo yuda forma nos muchanan hun- 
gando e deporte di baseball. 

Cada ayudo lo wordo aprecia. 

Si bo wak e muchanan riba caya e weekendnan cu ta bini, tira 
un 1 Florin. Hunto nos lo logra! 


Departamento cti Impuesto: 

‘Tur consehero por manda lista di cliente pa paketenan di 

loonbelasting, BBO/BAVP y BAZV’ 


ORANJESTAD - Na e mo- 
mentonan aki, Departamento 
di Impuesto ta preparando pa 
cuminsa otorga e paketenan 
di loonbelasting y BBO/BAVP/ 
BAZV di aña 2019. Mescos ta con- 
ta pa e paketenan di toeristen- 
heffing, speelvergunnings-recht, 
BBV y BBVAM. E paketenan lo 
wordo manda via post den luna 
di december proximo. 

Pa e conseheronan fiscal of oficinan- 
an di administracion lo tin un servicio 
special. Departamento di Impuesto 
ta dispuesto pa otorga e paketenan 
personalmente na e conseheronan 



si manda un e-mail cu e peticion na 
tempo y si cumpli cu e condicionnan 
rekeri. 


Procedura pa otorgamento di pakete 


na un consehero 

E servicio special pa conseheronan ta 
valido pa e conseheronan cu tin mas 
cu 10 cliente. E procedura ta: 

- Ta manda e lista di cliente pa Depar- 
tamento di Impuesto via e-mail: pak- 
ket@impuesto.aw 

- E lista mester contene e siguiente 
informacion di cada cliente: persoon- 
snummer, nomber, adres, e-mail, 
tipo di belasting. Ta manda e lista 
den forma di un MS Excel file. Por 
download e Excel file ‘Klantenlijst’ 
riba e pagina principal di e website 
di Departamento di Impuesto: www. 
impuesto.aw. 

- E fecha fmal pa entrega e lista di cli- 


ente ta 7 di december 2018. Despu- 
es di e fecha aki lo no procesa peti- 
cionnan nobo. 

- E conseheronan lo wordo notifica 
via e-mail ora cu e paketenan ta cla pa 
busca. 

- E clientenan di e conseheronan 
tambe lo bay wordo notifica via e- 
mail cu nan pakete a wordo entrega 
na nan consehero. 

Departamento di Impuesto kier rei- 
tera cu e cliente ta keda responsabel 
pa e pakete di formularionan di im- 
puesto. Lo no bay otorga duplicado si 
e pakete a wordo entrega caba na un 
consehero. 

Homenahe na Robert Jeandor y 34 afia di historia di Voz-i-Landia 


ORANJESTAD - Dialuna 
ultimo a tuma luga na Cas 
di Cultura e homenahe 
dedica na e musico Robert 
Jeandor recordando 40 
aña di su trayectorio 
artistico internacional pa 
medio di un documental. 
E evento aki tabata uno 
masha special, pasobra el a 
wordo combina tambe pa 
recorda 34 aña di historia di e 
Festival Voz-i-Landia Escolar 
for di 1981 te 2015. E festival 
aki a bira un plataforma pa 
promove y descubri varios 
talento musical di nos isla, 
entre otro Edjean Semeleer 
y Czar Olarte, kende tambe 
a yega di proyecta su mes 
internacionalmente. 

Na aña 1979 Robert Jeandor 
a cuminsa su carera musical 
na Republica Dominicana, 
ora e musico Johnny Ventura 
a yam’e pa forma parti di e 
banda musical Los Hijos del 


Rey. E anochi di e homenahe 
aki Robert Jeandor masha 
emociona a deleita cu su 
musica contagioso e publico 
presente den un Cas di 
Cultura practicamente yen. 
Tambe a keda presenta e 
buki di sra. Jennifer (Jenni) 
Laclé-Boezem, caminda 34 
aña di e historia di e Festival 
Voz-i-Landia Escolar a keda 
condensa den un obra bon 
documenta y produci. Un 
deseo general durante e 
evento aki tabata cu Festival 
Voz-i-Landia Escolar no 
mester muri, sino cu 
mester rescate, ya cu e ta 
un plataforma pa descubri 
talentonan musical nobo. 

E buki di sra. Laclé-Boezem 
tabata disponibel durante e 
evento aki. Awor e ta accesibel 
na e boekhandelnan local y 
cerca e promotor cultural 
Mirto Laclé, kende ta Jenni 
su casa. 

Departamento di Salud Publico ta aclaria: 

‘No tin epidemia di ningun malesa transmiti pa sangura na e momento aki’ 




ORANJESTAD - Dialuna 
ultimo, Departamento di 
Salud Publico den su ent- 
revista di siman a haci un 
yamada na comunidad un 
bes mas pa reduci e can- 
tidad di criaderonan di 
sangura rond di cas. Esaki 
pa motibo cu seccion di 
Gele Koorts en Muskieten 
Bestijden (GKMB), du- 
rante nan control cas, ta 
hayando hopi criadero. 

Durante e entrevista, a enfati- 
sa cu mirando e cantidad di 
criaderonan cu ta wordo en- 
contra despues di cada yobi- 
da, esaki por bira un menasa 
pa comunidad cu consecuen- 
cia cu nos por haya un brota 
of epidemia si comunidad no 
yuda den esaki. 

Na e momento aki, nos caso- 
nan di malesanan transmiti pa 
sangura manera Zika, Den- 
gue y Chikungunya ta rela- 


tivamente hopi abou. Com- 
para cu paisnan den region 
nos ta haciendo hopi bon, 
y Departamento di Salud 
Publico kier mantene esaki 
asina. Pero GKMB como 
seccion so no por haci esaki, 
y p’esey e yamada ta bay na 
comunidad, pa cada biaha cu 


awa yobe, cana rond di cas y 
deshaci di tur awa cu ta keda 
para unda sangura por pone 
webo. Tambe na tur persona 
cu ta colecta awa pa cualkier 
motibo, no lubida di tapa e 
awanan aki bon pa sangura 
no por yega na nan. 


Den pasado nos a yega di 
confronta epidemia di Zika 
y Dengue, y pa e motibo aki 
Departamento di Salud Pu- 
blico ta trahando duro pa in- 
forma, conscientisa y alerta 
comunidad riba e peliger cu 
lo por surgi si hunto nos no 
ataca e problema. 


Preveni semper ta miho cu 
lamenta. 

Pa cualkier informacion, 
ayudo of tip riba e topico di 
sangura, por tuma contacto 
cu Departamento di Salud 
Publico su seccion di GKMB 
na 522-4200. 



Prome Minister Evelyn Wever-Croes: 

‘Gobierno a tuma desicionnan pa trece alivio nos grandinan’ 



ORANJESTAD - Prome 
Minister Evelyn Wever- 
Croes a expresa un otro 
preocupacion cu Gobi- 
erno di Aruba tin ora ta 
trata nos grandinan. Esaki 
ta e situacion financiero 
cu hopi di nos grandi- 
nan ta pasando aden ora 
cu nan baha cu pensioen. 
Nan entrada ta cay atras. 
Esunnan cu tawata traha y 
haya un salario y nan doño 
di trabou nunca a percura 
pa un pensioen adicional, 
nan lo haya solamente 
pensioen di Gobierno. 

Esaki ta pone cu e pension- 
adonan aki ta bay consider- 
ablemente hopi atras. 


Tambe tin un grupo cu no ta 
bay hopi atras pasobra nan tin 
un otro pensioen door di a 


traha den Gobierno, hospital, 
na banco, na companianan 
estatal. Nan tin dos pensioen 


y ora pone nan hunto, nan ta 
paga hopi placa na inkom- 
stenbelasting. Ademas cu nan 
tabata paga e prima vollepond 
di AZV cu tabata e 10.5 por- 
ciento. 

Gabinete Wever-Croes a tene 
cuenta cu e situacion fman- 
ciero aki y a tuma algun deci- 
sionnan caba. Prome di juli di 
e aña aki, a rebaha e prima di 
AZV pa pensionado cu 4 por- 
ciento y awo esaki ta na 6.5 cu 
nan ta pagando. A aumenta 
tambe e reparatietoeslag pa e 
pensionadonan cu 15 florin. 

Prome Minister y Minister 
di Finansa awo ta trahando 
pa baha e belasting riba pen- 
sioen di biehes. Esaki ta spera 


di ta parti di e prome fase di 
e reforma fiscal. E meta ta pa 
elimina e belasting riba pen- 
sioen di biehes pa un gran 
parti di nos pensionadonan 
cu tin mas di un pensioen y ta 
haya acumulacion di entrada. 

Aparte di esaki Minister 
Dangui Oduber, encarga cu 
SVB, ta trahando tambe riba 
aumenta e suma di pensioen 
di biehes cu pensionadonan 
ta ricibi tur luna, entrante 
prome di januari. 

“Gabinete Wever-Croes ta 
atende cu nos grandinan. E 
pasonan aki cu Gobierno di 
Aruba a tuma, ta trece alivio 
pa cu e situacion fmanciero di 
nos pensionadonan”. 















